title: Saïf Ghezal

text: Kesäkuussa 2010 Ghezalin oli tarkoitus siirtyä kahden vuoden sopimuksella Club Africainiin, mutta olikin myöhemmin allekirjoittanut kolmen vuoden sopimuksen entisen seuransa Etoile Sahelin kanssa.


title: Saïf Ghezal

text: Elokuussa 2011 Ghezal allekirjoitti kahden vuoden sopimuksen sveitsiläisen FC Thunin kanssa.


title: H. F. Forsell

text: Heikki Frans Forsell oli Urjalasta kotoisin ollut työmies, joka oli yksi Urjalan punakaartin johtomiehistä. Vuoden 1918 sisällissodan aikana hän toimi Toijalan vallankumousoikeuden puheenjohtajana ja oli osallisena lukuisten valkoisten teloituksiin. Sodan loppuvaiheessa Forsell ammuttiin ilman oikeudenkäyntiä ja ruumiinsa oli päiväkausia nähtävänä Urjalan kirkolla.


title: H. F. Forsell

text: Forsell saapui Toijalaan ilmeisesti 26. tammikuuta Urjalan punakaartin kanssa. Vuorokautta myöhemmin paikkakunnalle saapui vielä 400–500 Tuomas Hyrskymurron johtamaa Turun punakaartilaista, jonka jälkeen Toijalaan perustettiin yksi punaisten Hämeen rintaman esikunnista. Helmikuun ensimmäiseä päivänä punakaarti erotti Toijalan nimismiehen Forsellin allekirjoittamalla määräyksellä. Uudeksi nimismieheksi hän nimitti palstatilallinen Myllymäen.


title: H. F. Forsell

text: Noin kolme viikkoa sisällissodan käynnistymisen jälkeen 20. helmikuuta Forsell valittiin Toijalan vallankumousoikeuden toisen osaston puheenjohtajaksi. Nimitystä oli edeltänyt vallankumousoikeuden kokoonpanoa koskeva riita sosiaalidemokraattien kunnallisjärjestön ja Toijalan punakaartin välillä. SDP ei aluksi hyväksynyt Forsellia, mutta joutui lopulta taipumaan punakaartin tahtoon. Sosialidemokraatit vastustivat Forsellin valintaa hänen vieraspaikkakuntalaisuutensa vuoksi, mutta todellinen syy saattoi kuitenkin olla Forsellin rikollinen menneisyys. Hän oli kärsinyt muun muassa kuuden vuoden kuritushuonerangaistuksen.


title: H. F. Forsell

text: Juho Vuoren johtama Toijalan punakaartin lentävä osasto syyllistyi sisällissodan aikana noin sadan henkilön surmaamiseen, joista suurin osa tapahtui huhtikuun jälkipuoliskolla. Käskyjä Vuorelle toimitti usein juuri Forsell. Molemmat jäivät huhtikuun lopussa kiinni Urjalassa, jossa heidät myös teloitettiin. Tarinana mukaan Forsell luvattiin vapauttaa, mikäli hän kertoisi kuinka monta miestä on tappanut. Forsellin kerrotaan vastanneen ”neljätoista”, minkä jälkeen hänet ammuttiin välittömästi. Vuoren ja Forsellin ruumiita pidettiin esillä useiden päivien ajan Urjalan ruumishuoneen edessä.


title: Yrjö Vasama

text: Yrjö Edvard Vasama (sukunimi vuoteen 1906 Selin; 18. maaliskuuta 1903 Ruovesi – 23. kesäkuuta 1989 Helsinki) oli suomalainen everstiluutnantti, toimittaja, kirjailija ja järjestömies.


title: Yrjö Vasama

text: Pekkalan kylän Kuuselassa syntyneen Vasaman vanhemmat olivat seppä, Pekkalan kartanon torppari Juho Vasama ja Ida Löytty. Vasama osallistui nuorena sisällissotaan valkoisten puolella ja sai Vapaussodan muistomitalin. Vasama pääsi ylioppilaaksi Turun suomalaisesta klassillisesta lyseosta vuonna 1924. Suoritettuaan asevelvollisuuden hän kävi Kadettikoulun ja valmistui sieltä vänrikiksi 1927. Vasama palveli muun muassa Porin rykmentissä (PR) eri tehtävissä 1927–1933. Luutnantiksi hänet ylennettiin 1929 ja kapteeniksi 1933.


title: Yrjö Vasama

text: 1. divisioonan esikunnassa adjutanttina Vasama toimi 1933–1936. Jälleen Porin rykmentissä hän toimi komppanianpäällikkönä 1936–1938. Puolustusministeriössä (PLM), yleisesikunnassa ja Pääesikunnassa (PvPE) Vasama toimi toimistoupseerina ja toimistoesiupseerina 1938–1944. Vasama osallistui talvisotaan toimistoupseerina ja JR 69:ssä pataljoonankomentajana. Majuriksi hänet ylennettiin 1941. Jatkosodassa Vasama toimi pataljoonankomentajana JR 16:ssa ja JR 57:ssa. Sodan lopulla hän komensi lyhyen ajan JR 15:a. Everstiluutnantiksi hänet ylennettiin 1944. Sodan jälkeen hän toimi Jääkärirykmentti 6:ssa (JR6) aliupseerikoulun johtajana ja pataljoonankomentajana. Hän erosi armeijan palveluksesta everstiluutnanttina 1945.


title: Yrjö Vasama

text: Palvelusuransa jälkeen Vasama toimi eri järjestöissä, muun muassa Suomalaisuuden liiton sihteerinä, Suomen Nuorison Liiton pääsihteerinä sekä Pelastakaa Lapset ry:n pääsihteerinä ja järjestöjohtajana. Hän oli myös Talonpoikaiskulttuurisäätiön sihteeri ja hallituksen jäsen sekä Suomen Kotiseutuliiton puheenjohtaja.


title: Yrjö Vasama

text: Ensimmäiset teoksensa hän kirjoitti jo vakinaisen palveluksen aikana. Suomen kustannusyhdistys lähetti suomalaisille kirjakaupoille lokakuun alussa 1945 kirjeen, jossa kehotettiin poistamaan näytteiltä muun muassa Vasaman kirjoittama poikien seikkailukirja "Serkukset sodassa" (1944) ja lopettamaan sen myynti.


title: Yrjö Vasama

text: Vasama sai vuonna 1969 sosiaalineuvoksen arvonimen.


title: Fahid Ben Khalfallah

text: Fahid Ben Khalfallah (, s. 9. lokakuuta 1982 Péronne, Ranska) on tunisialainen jalkapalloilija, joka pelaa keskikentällä molempia laitoja, sekä tarvittaessa hyökkäävämpää roolia.


title: Fahid Ben Khalfallah

text: Ben Khalfallah aloitti jalkapalloilun 6-vuotiaana paikallisessa seurassa CAFC Péronnessa. Myöhemmin hän edusti joukkuetta Ranskan viidenneksi korkeimmalla sarjatasolla Championnat de France amateur 2:ssa. Vuonna 2001 Ben Khalfallah siirtyi Ligue 2:ssa pelanneeseen Amiensiin. Hän pelasi joukkueessa yhteensä neljä kautta pelaten parhaimmillaan 33 ottelua Ligue 2:ssa.


title: Fahid Ben Khalfallah

text: Kaudeksi 2005–2006 Ben Khalfallah siirtyi Stade Lavalloisiin, joka pelasi tuolloin myös Ligue 2:ssa. Hänen otteensa olivat vakuuttavia pelatessaan ensimmäisellä kaudella 34 ottelua ja onnistuttuaan maalinteossa neljästi. Seuraava kausi meni vielä paremmin tehtyään 9 maalia 37 pelaamassaan sarjaottelussa.


title: Fahid Ben Khalfallah

text: Kaudeksi 2007–2008 Ben Khalfallah sai sopimuksen toiseen Ligue 2:ssa pelanneeseen SCO Angersiin. Jatkettuaan vakuuttavia otteita Ligue 1:ssä pelanneet seurat kuten Saint-Étienne ja Marseille ilmoittivat kiinnostuksensa pelaajaa kohtaan. Hän kuitenkin pelasi kauden loppuun Angersin riveissä ennen siirtymistään SM Caeniin vuonna 2008. Ben Khalfallah vietti seurassa vain yhden kauden, kun se putosi kauden päätteeksi Ligue 2:een. Hän ilmoitti haluavansa pelata vain pääsarjassa.


title: Fahid Ben Khalfallah

text: Kesäkuussa 2009 allekirjoitti kolmen vuoden sopimuksen Valenciennes FC:n kanssa. Kauden päätteeksi hän oli Ranskan pääsarjan syöttötilaston toinen. Hän onnistui tekemään myös kauden aikana seitsemän maalia.


title: Fahid Ben Khalfallah

text: 27. elokuuta Ben Khalfallah allekirjoitti neljän vuoden sopimuksen Bordeauxin kanssa. Bordeaux maksoi hänestä noin viiden miljoonan euron siirtokorvauksen Valenciennesille. Ben Khalfallah teki ensimmäisen maalinsa Bordeauxin paidassa 5. joulukuuta 2010 vierasottelussa Saint-Etiennea vastaan. Edellisvuoden mestarijoukkue kuitenkin jäi kaudella 2010–2011 Ranskan pääsarjassa sijalle seitsemän. Ben Khalfallah pelasi kauden aikana yhteensä 32 sarjaottelua, joissa hän teki yhden maalin.


title: Fahid Ben Khalfallah

text: Kaudella 2011–2012 Ben Khalfallahin peliaika oli vaihtelevaa. Lisäksi joukkueen alkukauden menestys oli entistä heikompaa. Tämän johdosta Ben Khalfallah herätti paheksuntaa marraskuussa 2011 pidetyssä lehdistötilaisuudessa, jossa hän ilmaisi rumin sanoin, ettei häntä kiinnosta muiden joukkueiden ottelut.


title: Fahid Ben Khalfallah

text: Kaudella 2012–2013 Ben Khalfallah oli voittamassa seuralleen Ranskan cupia.


title: Fahid Ben Khalfallah

text: 28. tammikuuta 2014 Ben Khalfallah siirtyi puolentoista vuoden sopimuksella Ligue 2:ssa pelaavaan ESTAC Troyesiin. Hän pelasi avauskaudellaan 15 sarjaottelua ja teki niissä yhden maalin.


title: Fahid Ben Khalfallah

text: Elokuussa 2014 Ben Khalfallah purki sopimuksensa Troyesin kanssa.


title: Fahid Ben Khalfallah

text: Ben Khalfallahin maajoukkueura sai alkunsa vuonna 2008, jolloin Tunisia pelasi vuoden 2010 MM-karsintoja. Samoissa karsinnoissa hän teki avausmaalinsa Seychellesiä vastaan 11. lokakuuta 2008.


title: Fahid Ben Khalfallah

text: 28. joulukuuta 2009 Ben Khalfallah kieltäytyi osallistumasta vuoden 2010 Afrikan kisoihin. Hän ei myöskään kertonut lehdistölle syytä pois jäämisestään. Ben Khalfallah oli aikaisemmin ilmaissut halukkuuttaan pelata vain MM-kisoissa, jota pidettiin yleisenä syynä kieltäytymiseen osallistua Afrikan kisoihin. Tempaus sai myös kannattajat raivoisaksi oltuaan heidän mielestä epäisänmaallinen. Maaliskuussa 2010 Ben Khalfallah kertoi Sport24.comille syyn jättäytyä pois kisoista tuntiessaan olleensa vielä pettynyt MM-kisapaikan menettämisestä, eikä ollut vielä valmis palaamaan takaisin maajoukkueeseen, koska turnaus tuli liian nopeasti karsintojen jälkeen. Samalla hän kertoi olevansa edelleen maajoukkueen käytössä mikäli saisi uuden kutsun.


title: Fahid Ben Khalfallah

text: 30. toukokuuta 2010 väliaikainen valmentaja Sami Trabelsi nimesi hänet Tunisian miehistöön harjoitusotteluun Ranskaa vastaan. Ottelun aikana Ben Khalfallah syötti Tunisian 1-0 maalin. Uransa toisen maaottelumaalin hän teki 11. elokuuta 2010 vuoden 2012 Afrikan kisojen karsintaottelussa Tšadia vastaan.Ben Khalfallah syntyi Ranskassa tunisialaisille vanhemmille, jotka ovat kotoisin Messadinesta. Hänen isänsä Abderrazak Ben Khalfallah pelasi jalkapalloa ammattilaisena Troyesissa vuosina 1974–1976.


title: Fahid Ben Khalfallah

text: Ben Khalfallah on naimisissa ja pariskunnalla on yksi lapsi.


title: Norjan tiedeneuvosto

text:
Norges forskningsråd eli Norjan tiedeneuvosto on Oslossa sijaitseva valtion virasto, joka rahoittaa tieteellistä tutkimusta. Se perustettiin vuonna 1993 ja se on Opetus- ja tiedeministeriön alaisuudessa. Siinä työskentelee 350 ihmistä.
Sillä on viisi edeltäjää, joiden toiminta alkoi vuosina 1946 (teknologia ja tiede), 1949 (sosiaalitieteet, maatalous), 1972 (kalankasvatus) ja 1987 (sovelletut sosiaalitieteet).
Vuonna 1993 nämä yhdistyivät.


title: Launo Suomela

text: Launo Kaleva Suomela (s. 10. syyskuuta 1927 Helsinki) on suomalainen voimistelunopettaja ja nuortenkirjailija.


title: Launo Suomela

text: Suomelan vanhemmat olivat filosofian tohtori Klaus Uuno Suomela ja filosofian maisteri Hellä Gurli Sabina Tingvald. Hän pääsi ylioppilaaksi Käpylän yhteiskoulusta 1947 ja valmistui voimistelunopettajaksi Helsingin yliopistosta 1950. Suomela on asunut vuodesta 1960 Vesannolla.


title: Launo Suomela

text: Myös Launon veli Päivö Suomela ja sisar Toivi Suomela olivat kirjailijoita.


title: Euroopan komission tutkimuksen puiteohjelmat

text: Euroopan komission Tutkimuksen puiteohjelma (Framework Programme, lyhenne englanniksi FP) on Euroopan unionin tärkein väline, jolla ohjataan ja rahoitetaan eurooppalaista tutkimus- ja kehitystoimintaa. Tavoitteena on Euroopan tutkimusalueen (European Research Area, ERA) kehittäminen ja maanosan kilpailukyvyn edistäminen.


text: Rahoitusta myönnetään kansainvälisille hankkeille, jotka toteutetaan puiteohjelman eri ohjelmien tarkemmin määrittelemillä aihealueilla. Rahoitettavat hankkeet valitaan ilmoitettuina hakuaikoina komissioon saapuneista hanke-ehdotuksista. Komission nimeämät eri alojen asiantuntijat arvioivat ehdotukset.Komissio jakaa seitsemännen puiteohjelman neljään osaan, jotka on tiivistetty sanoiksi yhteistyö, ideat, ihmiset ja valmiudet. Tietoa tutkimuksen puiteohjelmasta ja neuvontaa osallistumisessa Suomen EU-T&K-sihteeristöstä: http://www.tekes.fi/eu Siitä rahoitetaan yritysten, yliopistojen ja tutkimuslaitosten kansainvälistä t&k&i-yhteistyötä, verkottumista sekä tutkijoiden koulututusta sekä liikkuvuutta.


title: Scream (Tokio Hotelin albumi)

text: Scream on Tokio Hotelin kolmas studioalbumi, joka julkaistiin 1. kesäkuuta 2007. Levy sisältää englanninkielisiä versiota "Schrei"- ja "Zimmer 483" -albumeiden kappaleista. Sama albumi muutammalla muullakin kappaleella julkaistiin ainoastaan Saksassa nimellä 'Room 483'.


title: Scream (Tokio Hotelin albumi)

text: Albumi ylsi Suomen virallisen listan sijalle 27.


title: Joni Rautio

text: Martti Joonatan (Joni) Rautio (12. tammikuuta 1903 Ylivieska – 24. kesäkuuta 1964 Karjaan maalaiskunta) oli suomalainen nuorten- ja lastenkirjailija.


title: Joni Rautio

text: Rautio valmistui kansakoulunopettajaksi mutta hän työskenteli pääasiassa toimittajana. Rautio kirjoitti sodan jälkeen tieteis-, jännitys- ja kauhunovelleja erilaisiin lukemistolehtiin (Pohjolan Sankarit, Salainen Salkku, Musta Kuu) omalla nimellään ja nimimerkillä "T. Jaurio".


title: Kaarlo Merimaa

text: Karl-Erik (Kaarlo) Merimaa (aik. Mannström; 13. huhtikuuta 1902 Haapajärvi – 18. elokuuta 1969 Helsinki) oli suomalainen apulaisjohtaja ja nuortenkirjailija.


title: Kaarlo Merimaa

text: Merimaan vanhemmat olivat proviisori Akseli Johannes Merimaa ja Elsa Eleonora Konsin. Hän pääsi ylioppilaaksi 1922 Turun lyseosta. Merimaa asui sittemmin eri puolilla Suomea ja työskenteli toimittajana, suojeluskuntajärjestössä valistusohjaajana, Kansanhuollon virkailijana ja viimeksi Mikkelin vankilan apulaisjohtajana.


title: Kaarlo Merimaa

text: Merimaan tunnetuin teos on nuortenkirja "Takapihan sankareita", josta vuonna 1992 tehtiin elokuva "Takapihan sankarit".


title: Tijani Belaid

text: Tijani Belaid (, s. 6. syyskuuta 1987 Pariisi, Ranska) on tunisialainen jalkapalloilija. Keskikentällä pelaava Belaid edustaa Portugalin Segunda Ligassa Moreirensea.


title: Tijani Belaid

text: Hänen nuorempi veljensä Aimen Belaid on myös jalkapalloilija.


title: Tijani Belaid

text: Belaid aloitti uransa Paris FC:n junioriseurassa, josta italialainen Inter osti nuoren pelaajan joukkueeseensa vuonna 2004. Myöhemmin hänet nostettiin edustusjoukkueeseen vuonna 2005, jolloin Belaid pelasi ensimmäisen ottelunsa Regginaa vastaan. Tammikuussa 2007 Inter lainasi hänet PSV Eindhoveniin, jossa Belaid ei kuitenkaan saanut ollenkaan peliaikaa edustusjoukkueessa, jonka myötä hänet lainattiin kesällä 2007 SK Slavia Prahaan.


title: Tijani Belaid

text: Belaid teki uudessa seurassaan ensimmäisen maalinsa Mestarien liigassa 19. syyskuuta 2007 FC Steaua Bukarestia vastaan. Kuukausi myöhemmin hänet kuitenkin pudotettiin pois edustusjoukkueesta kurittomuuden vuoksi. Marraskuussa 2007 Belaid nostettiin takaisin edustusjoukkueeseen ja hän teki lopulta Tšekin liigassa 4 maalia 16 ottelussa. Heinäkuussa 2008 Belaidin oli määrä palata takaisin Interiin lainasopimuksen päätyttyä, mutta Slavia Praha osti hänet miljoonan euron siirtokorvauksella. Newcastle oli myös harkinnut keskikenttäpelaajan ostamista arviolta noin 500 000 punnan siirtokorvauksella.


title: Tijani Belaid

text: Helmikuussa 2010 Belaidin oli tarkoitus siirtyä lainasopimuksella Mladá Boleslaviin jäätyään Slavia Prahan valmentajan epäsuosioon. Siirto ei kuitenkaan toteutunut ja Belaid jäi Slavia Prahaan. Myöhemmin tammikuussa 2011 hänet vapautettiin joukkueesta.


title: Tijani Belaid

text: 20. tammikuuta 2011 Belaid allekirjoitti puolen vuoden sopimuksen Englannin mestaruussarjassa pelaavan Hull Cityn kanssa. Hänellä on myös kahden kauden optio. Avausottelunsa Belaid pelasi 1. helmikuuta 2011 kotiottelussa Leedsiä vastaan. Hän pelasi joukkueessa lopulta kahdeksan ottelua, mutta ei saanut solmittua jatkosopimusta.


title: Tijani Belaid

text: Elokuussa 2011 Belaid siirtyi Kyproksen pääsarjaan APOEL Nikosiaan.


title: Tijani Belaid

text: Tunisian maajoukkueessa Belaid pelasi ensi kerran 16. elokuuta 2006 Malia vastaan pelatussa ottelussa. Yhteensä hän on edustanut maataan 17 kertaa.


title: Jorma Verno

text: Jorma Einari Verno (vuoteen 1935 Granbom; 25. marraskuuta 1914 Perniö – 16. toukokuuta 1986 Helsinki) oli suomalainen everstiluutnantti ja kirjailija.


title: Jorma Verno

text: Verno kirjoitti ylioppilaaksi Hangon lukiosta vuonna 1936. Hän palveli aluksi Suomen laivastossa ja osallistui kadettiaikoinaan koululaiva Suomen joutsenen maailmanympäripurjehdukseen 1938–1939. Hän osallistui talvi- ja jatkosotaan rannikkotykistössä, valmistui upseeriksi merisotakoulusta vuonna 1941 ja kävi sotakorkeakoulun 1951–1952, minkä jälkeen siirtyi esikuntaupseeriksi maavoimiin. Viimeksi Verno oli Hämeen sotilasläänin esikuntapäällikkönä 1964–1965 ja sai ylennyksen everstiluutnantiksi 1964. Hän jäi pois palveluksesta vuonna 1965 ja työskenteli sen jälkeen Paraisten kalkkivuoren mainospäällikkönä. Myöhemmin hän oli vapaa toimittaja ja kirjoitti "Helsingin Sanomien" ja "Hämeen Sanomien" tv-palstoille.


title: Jorma Verno

text: Verno julkaisi kaksi muistelmakirjaa kirjailijanimellä Pekka Pursi. Hän oli "Purje- ja moottorilehden" ensimmäinen päätoimittaja 1954–1964.


title: Blog 27

text: Blog 27 on vuonna 2005 perustettu puolalainen pop-musiikkia soittava tyttöduo. Sen muodostavat Tola Klara Szlagowska ja Alicja Julia Boratyn (molemmat s. 27. marraskuuta 1992) sekä kahdesta tanssijasta. Blog 27:n hittikappaleitansa ovat coverversio "Uh La La La" (Alexian esittämä kappale), "Hey Boy" ja "Wild Out Ya".


title: Blog 27

text: Blog 27 on julkaissut kaksi albumia: vuonna 2005 kaksinkertaista platinaa myynyt (yli 250 000 kpl) "" ja vuonna 2008 kultaa myynyt "Before I`ll die".


title: Toijalan teloitukset 1918

text: Toijalan teloitukset 1918 olivat Suomen sisällissodan yhteydessä Toijalassa ja sen lähikunnissa toimeenpantuja vankeihin ja siviiliväestöön kohdistuneita terroriteloituksia.


title: Toijalan teloitukset 1918

text: Punaiset joukot surmasivat alueella noin 100 valkoisen kaartin jäsentä, porvaria, virkamiestä ja koululaista. Osa teloitetuista oli tuotu Toijalaan ammuttaviksi lähikunnista kuten Iittalasta, Kalvolasta, Kylmäkoskelta, Vanajalta ja Akaasta. Punaisen terrorin uhreista tunnetuin oli 15.4. murhattu Urjalan Honkolan kartanosta hovioikeuden asessori Elis Chambell Nikolai Furuhjelm.


title: Toijalan teloitukset 1918

text: Tutkija Marko Tikka käyttää teloitusten johdosta tapahtumista termiä "Toijalan punainen terrorikeskus".


title: Toijalan teloitukset 1918

text: Kuolemantuomioita jakaneeseen punaisten esikuntaan kuuluivat ainakin suutari Kalle Tanner, räätäli Juho Vuori, työmies H. F. Forsell, työtön 21-vuotias entinen sotilas Valdemar Niemenström ja Kylmäkosken rykmentin päällikkö Otto Lax. Kaikki heidät ammuttiin sodan jälkeen.


title: Toijalan teloitukset 1918

text: Valkoiset joukot saivat Toijalan alueen punaisilta haltuunsa keväällä ja teloittivat paikkakunnalla 25. huhtikuuta ja 3. kesäkuuta välisenä aikana ainakin 122 ihmistä, nuorimpana 13-vuotias poika.


title: Päivö Suomela

text: Päivö Ylevi Suomela (4. kesäkuuta 1925 Helsinki – 1. tammikuuta 2002 Helsinki) oli suomalainen nuortenkirjailija. Myös Päivön veli Launo Suomela ja sisar Toivi Suomela olivat kirjailijoita.


title: Päivö Suomela

text: Suomelan vanhemmat olivat filosofian tohtori Klaus Uuno Suomela ja filosofian maisteri Hellä Gurli Sabina Tingvald. Hän pääsi ylioppilaaksi Käpylän yhteiskoulusta.


title: Päivö Suomela

text: Päivö Suomela toimi 1950- ja 1960-luvuilla kuvaamataidon opettajana Käpylän yhteiskoulussa ja myöhemmin hän oli koulun rehtorina.


title: Sotilaspoliisikomppania

text:
Kaartin Jääkärirykmentin Kaartin Pataljoonan Sotilaspoliisikomppaniassa (SPOLK/KAARTP/KAARTJR) koulutetaan pääkaupunkiseudulle sijoitettavat sotilaspoliisiyksiköt. Varusmiehille koulutetaan sotilaspoliisialan taitojen lisäksi rakennetun alueen taistelua. Erilaisiin koulutettaviin sotilaspoliisitaitoihin kuuluu muun muassa liikenteen ohjausta, kohteiden ja henkilöiden suojaamista, etsintä- ja kiinnottoa, erikoisjoukkojen torjumista sekä järjestyksen ja turvallisuuden ylläpitämistä. Varusmiehet astuvat palvelukseen heinäkuussa ja saavat normaalin sotilaskoulutuksen lisäksi erikoiskoulutuksen sotilaspoliiseiksi. Erikoiskoulutuksen takia palveluksen pituus on 255 vuorokautta. Kaartin Jääkärirykmentissä sotilaspoliisikoulutusta annetaan myös 2. Jääkärikomppaniassa (2.JK) tammikuun saapumiserälle.
Peruskoulutuskauden sisältö on pääsääntöisesti yhtenevä valtakunnallisesti. Kaikille varusmiehille koulutetaan taistelijan perustaitoja kuten ampumataito, sotilaallinen kuri ja järjestys, sekä omien henkilö- ja ryhmäkohtaisten välineiden käsittely.


title: Sotilaspoliisikomppania

text: Erikoiskoulutuskaudella varusmiehet käyvät sotilaspoliisimiehistökurssin, jonka hyväksytysti suorittaminen edellyttää puolustusvoimien asettamien taidollisten vaatimusten läpäisemistä. Kurssilla koulutetaan mm. vartiotoimintaa sekä yksittäisen sotilaspoliisin taitoja.


title: Sotilaspoliisikomppania

text: Sotilaspoliisimiehistökurssin hyväksytysti läpäisseellä on oikeus kantaa sotilaspoliisitunnusta.


title: Sotilaspoliisikomppania

text: Seuraava koulutusvaihe on miehistön erikoiskoulutus, joka sisältää erilaisia kursseja, esimerkiksi tiedustelu- ja tarkka-ampujakurssin, henkilönsuojauskurssin, iskuryhmäkoulutuksen tai panssariajoneuvon kuljettaja- ja maastomoottoripyörä-/lähettikurssin. Tämän jakson tavoitteena on luoda pohja erikoisosaamiselle, jota tarvitaan toimivan sodan ajan yksikön luomiseksi.


title: Sotilaspoliisikomppania

text: Joukkokoulutuskaudella varusmiehet koulutetaan sodan ajan tehtäväänsä, pääkaupunkiseudun puolustamiseen. Sotilaspoliisikomppanian varusmiehet saavat monipuolisen koulutuksen, jonka pohjalta he osaavat taistella sekä rakennetulla- että maastoalueella joukkueena osana komppaniaa.


title: Sotilaspoliisikomppania

text: Rakennetun alueen taisteluharjoitukset ympäri pääkaupunkia sekä luolastoissa Helsingin alla erikoisjoukkoja vastaan ovat oleellinen osa koulutusta. Laskeutumiskoulutus, erilaiset sovelletut ammunnat kaikilla joukolle kuuluvilla aseilla sekä yhteistoiminta poliisin kanssa ovat osa koulutuksen sisältöä.


title: Sotilaspoliisikomppania

text: Kaartin Pataljoonan Sotilaspoliisikomppania vastaa talvisin vartio-osaston asettamisesta. Vartio-osastoon kuuluu myös Suomen tasavallan presidentin linnan kunniavartio. Päivittäin noin joukkueen kokoinen osasto työskentelee Helsingin vartiostossa ja he suorittavat vartiopalvelusta pääkaupunkiseudun alueella.


title: Sotilaspoliisikomppania

text: Vastuu- ja edustustehtävät liittyvät toisiinsa.


title: Sotilaspoliisikomppania

text: Kaartin Pataljoonan sotilaspoliisikomppania asettaa vuorovedoin Kaartin Jääkärirykmentin 2.JK:n kanssa maavoimien kunniakomppanian, joka vastaa kaikista puolustusvoimien valtakunnallisista edustusvelvoitteista.


title: Sotilaspoliisikomppania

text: Sotilaspoliisikomppanian kaartinjääkärit edustavat puolustusvoimia keskimäärin 15 kertaa kunniakomppanioissa tai muissa edustustehtävissä. Valtiovierailut, suurlähettiläiden valtuuskirjojen jätöt, vartioparaatit kesäisin ja kunniavartiot sankarihaudoilla ovat usein toistuvia edustustehtäviä.


title: Gary Lewis

text: Gary Lewis (s. 30. marraskuuta 1957) on brittiläinen näyttelijä. Hän syntyi ja varttui Glasgow'ssa, Skotlannissa.


title: Gary Lewis

text: Lewis on esiintynyt muiden muassa elokuvissa "Billy Elliot" (2000), "Gangs of New York" (2002) ja "Eragon" (2006) sekä televisiosarjassa "Outlander - Matkantekijä" vuodesta 2014 lähtien. Hän sai vuonna 2001 Bafta-ehdokkuuden.


title: Jamie Draven

text: Jamie Draven (s. 14. toukokuuta 1979) on brittiläinen näyttelijä. Hänet tunnetaan varsinkin Tonyn roolista Stephen Daldryn menestyselokuvassa "Billy Elliot" (2000).


title: Jamie Draven

text: "Billy Elliotin" ulkopuolella Draven on esiintynyt muun muassa sarjassa "Ultimate Force".


title: Royal Ballet School

text: Royal Ballet School on Lontoossa, Englannissa sijaitseva klassisen baletin ammattilaisten kouluttamiseen erikoistunut oppilaitos. Sen perustaja oli Dame Ninette de Valois.


title: Pirkkalan kirkko

text: Pirkkalan uusi kirkko on rakennettu vuonna 1994. Erityisen kirkosta tekee sen moderni ulkoasu, mutta sen ilmeessä näkyy kuitenkin vuosituhantinen kirkkoarkkitehtuurin perinne. Kirkko on valkea, ja sen arkkitehtuurin ovat suunnitelleet Simo ja Käpy Paavilainen. Kirkon rakennuttamisen kustannusarvioksi saatiin kaikkinensa 21 928 991 markkaa eli noin 3,6 miljoonaa euroa.


title: Pirkkalan kirkko

text: Arkkitehtuurin aiheena oli "Pyhä joki". Suunnittelussa pidettiin tärkeänä luonnonläheisyyttä; kirkko sijaitseekin vehreän kasvuston ja peltolaidunten lomassa, ja kirkkosalista aukeaa koko kirkkosalin korkeuksisen ikkunan kautta näkymä luonnon helmaan, jolloin luonto on myös sisällä ollessa läsnä. Arkkitehtuurin nimen valintaan lienee vaikuttanut lisäksi kirkon ja peltoaukean välinen, vähäisessä uomassaan kulkeva Pyhäjoki.


title: Pirkkalan kirkko

text: Kirkon seinät ovat sisältä teräsbetonia, ja ne on päällystetty ulkopuolelta kermanvaaleilla tiilillä ja sisäpuolelta samanvärisellä rappauksella.


title: Pirkkalan kirkko

text: Kirkkorakennuksen ulkoasua on arvosteltu perinteisestä kirkosta poikkeavan modernin ilmeensä vuoksi; rakennusta ei ensi silmäykseltä välttämättä miellä kirkoksi, mutta sen valoisuus kuvaa hyvin kristinuskon valoisaa olemusta; iloa ja rauhaa ja syntien anteeksiantamusta Kristuksen sovitustyön tähden.


title: Pirkkalan kirkko

text: Pirkkalan kirkko sijaitsee aivan Pirkkalan keskustan tuntumassa. Se on tiekirkko, ja siellä saa kesäisin asiantuntevaa kirkon esittelyä kirkon oppailta.


title: Pirkkalan kirkko

text: Kirkkosali on matalimmasta kohdastaan seitsemän metriä korkea ja korkeimmasta kaksitoista metriä.


title: Pirkkalan kirkko

text: Kirkkosalin kalusto on suunniteltu urkuja lukuun ottamatta siirrettäväksi. Kirkossa on 300 istumapaikkaa, mutta suurempia tilaisuuksia varten voidaan ottaa käyttöön seurakuntasalin tilat, jolloin istumaan mahtuu noin 500 henkilöä. Lisäksi liikuteltavien istuinten asetelmaa voidaan muuttaa erilaisille tilaisuuksille sopiviksi. Istuinten puurakenteiden väriksi on valittu musta, jotta muuten vaaleansävyiseen kirkkoon saataisiin vastasävyisyyttä.


title: Pirkkalan kirkko

text: Kirkon 20-äänikertaiset urut on otettu käyttöön keväällä 1995. Ulkokuoreltaan urut ovat modernit, mutta niiden ääni noudattaa 1600-luvun pohjoiseurooppalaisten barokkiurkujen perinnettä. Urut vihittiin käyttöön 26.3.1995.


title: Pirkkalan kirkko

text: Kirkkosalista tekee merkillepantavan luterilaisesta kirkosta poikkeavat seitsemän hiljentymispaikkaa. Ne kuvaavat Jeesuksen seitsemää sanaa ristillä. Kirkossa kävijä voi sytyttää kynttilän omaan elämäntilanteeseensa parhaiten sopivan kuvan eteen. Hiljentymispaikkojen taulut ovat kaksiosaiset; toinen osa on aina akryyli- ja öljyvärein maalattu ja toinen metalligrafiikan tekniikoilla syövytettyä kuparia. Taulut on maalannut tamperelainen kuvataiteilija Tuula Lehtinen.


title: Pirkkalan kirkko

text: Kirkon suunnittelussa on otettu myös lapset huomioon; kirkkosalin vasemmalla laidalla on lasi-ikkunan takana lastenhuone; pienimmät lapset voivat mennä sinne toimitusten ajaksi leikkimään, mikäli he eivät jaksa istua penkeillä koko aikaa. Kestävällä lasi-ikkunalla kirkkosalista erotettu leikkihuone on suunniteltu siten, että jumalanpalvelusten äänet kuuluvat sinne, mutta lasten äänet eivät kuulu sieltä saliin.


title: Pirkkalan kirkko

text: Perinteisestä kirkosta poiketen Pirkkalan kirkossa ei ole lainkaan alttaritaulua. Sen tilalla on pilvimäinen alttariseinä, jonka on pinnoittanut ohuttasoitteella ja pellavaöljyllä graafikko/web-suunnittelija Olli Saari.


title: Pirkkalan kirkko

text: Varsinaista ristiä kirkossa ei ole, kulkueristiä ja alttaripöydällä olevaa pienoiskrusifiksia lukuun ottamatta. Kirkossa kävijät ovat löytäneet kirkon arkkitehtuurisista rakenteista ristiä muistuttavia muotoja. Kirkkaalla päivällä katon rajassa olevien lasiruutujen varjoista muodostuu alttariseinälle useitakin ristejä.


title: Pirkkalan kirkko

text: Kirkon eteläpuolella, parkkipaikkojen läheisyydessä on 21,5 metriä korkea, kirkon värisävyä mukaileva erillinen kellotapuli. Kellotapulin kolme kelloa on valmistanut hollantilainen Petit & Fritsen Ltd:n valimo.


title: Pirkkalan kirkko

text: Kelloihin on valettu tekstejä; pienessä kellossa lukee ""Kohotkaa korkeiksi portit"", keskimmäisessä lukee ""Avartukaa, iankaikkiset ovet"" ja suurimmassa kellossa ""Kirkkauden kuningas tulee. PS. 24:7"".


title: Pirkkalan kirkko

text: Kirkon vieressä olevassa rakennuksessa toimii seurakunnan kerhotalo. Siellä on lisäksi aikuisten tila, kerhohuone, varhaisnuorten tila, keittiö, autotalli ja väestönsuoja. Kaikista huoneista avautuu näkymä jokimaisemaan.


title: Arielle Kebbel

text: Arielle Caroline Kebbel (s. 19. helmikuuta 1985 Winter Park, Florida) on yhdysvaltalainen näyttelijä ja malli. Hän on esiintynyt muun muassa elokuvissa "Kauna 2" (2004), "" (2005), "Kosto on suloinen" (2006), "Aquamarine" (2006), "The Uninvited" (2009) ja "Vampyyrien imussa" (2010). Hänen läpimurtonsa tapahtui televisiosarjan "Gilmoren tytöt" kautta. Myöhemmin Kebbel näytteli mm. "Vampyyripäiväkirjat"-sarjassa Stefanin parasta ystävää Lexiä. Kebbel on nähty myös sarjoissa "Outo, uusi elämä", "90210" ja "CSI Miami".


title: Arielle Kebbel

text: Kebbel syntyi Floridassa ja valmistui high schoolista vuoden etuajassa. Hän aloitti uransa mallina, poseeraten mm. miestenlehdissä ja osallistui Miss Florida Teen USA -kauneuskilpailuun. Hän pääsi vuonna 2005 "Maxim"-lehden Hot 100 -listan 95. sijalle. Televisiotöiden lisäksi Kebbel on tehnyt lukuisia rooleja elokuvissa, joita vampyyrielokuvien ohessa ovat mm. "Be Cool" (2005) ja "Think Like a Man" (2012).


title: Arielle Kebbel

text: Kebbelillä on saksalaisia sukujuuria.


title: Complice

text: Complice on Miodio-yhtyeen kappale, joka oli San Marinon historian ensimmäinen euroviisukappale. Sen valitsi edustamaan maata viidenkymmenen ehdokkaan joukosta SMRTV:n nimittämä seitsemän hengen raati. Kappale esitettiin 20. toukokuuta 2008 Belgradin viisujen ensimmäisessä semifinaalissa. Kappale sai semifinaalissa viisi pistettä ja jäi 19 esityksen joukossa viimeiseksi pudoten jatkosta.


title: Brittany Snow

text: Brittany Anne Snow (s. 9. maaliskuuta 1986) on yhdysvaltalainen näyttelijä. Hän on esiintynyt muiden muassa elokuvissa "The Pacifier – Tuttisoturi", "Kosto on suloinen", "Hairspray", "Prom Night", "Pitch Perfect" ja "Pitch Perfect 2".


title: Brittany Snow

text: Snow syntyi ja kasvoi Floridassa. Hän on uskontokunnaltaan katolinen. Jo lapsena uransa aloittanut Snow voitti vuonna 2001 Young Artist -palkinnon työstään sarjassa "Guiding Light".


title: Brittany Snow

text: Snow on seurustellut näyttelijä Tyler Hoechlinin kanssa marraskuusta 2012 lähtien.


title: Hocine Ragued

text: Hocine Ragued (, s. 11. helmikuuta 1983 Saint-Germain-en-Laye, Ranska) on tunisialainen jalkapalloilija. Puolustavana keskikenttäpelaaja pelaava Ragued edustaa Tunisian pääsarjassa Espérancea.


title: Hocine Ragued

text: Ragued on uskonnoltaan muslimi.


title: Hocine Ragued

text: Ragued aloitti uransa muutettuaan Saint-Germain-en-Layesta lähellä sijaitsevaan Pariisiin, jossa hän liittyi paikallisen seuran Paris FC:n junioreihin ja myöhemmin Paris Saint-Germainiin. Sittemmin Ragued nousi edustusjoukkueen kirjoille kaudella 2001–2002, jonka jälkeen hänet lainattiin vuodeksi Ligue 2:ssa pelaavaan FC Istresiin. Lainan päätyttyä Ragued palasi takaisin PSG:hen, mutta ei pelannut vieläkään ainuttakaan ottelua. 31. tammikuuta 2004 PSG päätti lainata keskikenttäpelaajansa FC Gueugnoniin, joka pelasi myös Ligue 2 -tasolla. Lainan päätyttyä 30. kesäkuuta 2004 Ragued palasi takasin Pariisiin, mutta ei saanut tulevallakaan kaudella peliaikaa edustusjoukkueessa. Kaudella 2005–2006 hän sai tilaisuutensa pelata ensimmäistä kertaa PSG:n riveissä ottelussa FC Metziä vastaan 13. toukokuuta 2006.


title: Hocine Ragued

text: Peliajan vähyyden vuoksi Ragued päätti siirtyä lopullisesti uuteen seuraan ja allekirjoitti alustavasti kahden vuoden sopimuksen belgialaisen RAEC Monsin kanssa heinäkuussa 2006. Sittemmin hänen sopimustaan pidennettiin vuoteen 2011. Ragued kuitenkin päätti lopettaa sopimuksensa kesken joukkueen pudottua kauden 2008–2009 päätteeksi sarjatasoa alemmaksi.


title: Hocine Ragued

text: Heinäkuussa 2009 Ragued allekirjoitti neljän vuoden sopimuksen tšekkiläisen Slavia Prahan kanssa. Avauskaudellaan hän pelasi 23 sarjaottelua ja viisi Eurooppa-liigan ottelua. Ragued pelasi joukkueen mukana myös kaksi ottelua Mestarien liigan karsintoja, mutta matka jäi jo ensimmäiseen karsintaotteluun. Pääsarjassa Slavia Praha sijoittui seitsemänneksi. Toisella kaudellaan Ragued pelasi joukkueen mukana yksitoista kierrosta, kunnes alkoi jäämään pois joukkueen kokoonpanoista. Lopulta Raguedin viimeiseksi otteluksi jäi 12. marraskuuta 2010 pelattu kotiottelu Banik Ostravaa vastaan, jossa hän tuli vasta ottelun lopussa yliajalla kentälle.


title: Hocine Ragued

text: 31. tammikuuta 2011 Ragued siirtyi puolentoista vuoden sopimuksella Turkin Superliigassa pelaavaan Karabüksporiin.


title: Hocine Ragued

text: Ensimmäisen ottelunsa Karabüksporin paidassa Ragued pelasi 5. helmikuuta 2011 Beşiktaşia vastaan. Maalinteossa hän onnistui ensimmäisen kerran neljännessä ottelussaan Konyasporia vastaan 27. helmikuuta 2011. Raguedin maali oli samalla myös 2–1 voittomaali. Ragued pelasi kauden aikana kolmetoista ottelua onnistuen maalinteossa kerran. Hänen joukkueensa sijoittui Turkin pääsarjassa yhdeksänneksi.


title: Hocine Ragued

text: Toisella kaudella (2011–2012) joukkueen menestys jäi vaatimattomammaksi sijoituttua Turkin pääsarjassa sijalle kaksitoista. Ragued pelasi kauden aikana 24 sarjaottelua ja sai kolme varoitusta. Kauden päätteeksi hän ilmoitti haluavansa vaihtaa seuraa sopimuksensa päätyttyä.


title: Hocine Ragued

text: 25. heinäkuuta 2012 Ragued allekirjoitti kahden vuoden sopimuksen Espérancen kanssa.


title: Hocine Ragued

text: Maajoukkueessa Ragued pelasi jo vuonna 2004 edustaessaan toista kotimaataan Tunisiaa vuoden 2004 kesäolympialaisissa, Ateenassa. Sittemmin Roger Lemerre antoi hänelle mahdollisuuden edustaa Tunisiaa aikuisten tasolla. Myöhemmin maajoukkueen valmentaja Humberto Coelho piti Raguedia luottopelaajanaan vuoden 2010 MM-karsinnoissa. Hän pelasi myös toiset arvokisansa vuoden 2010 Afrikan-kisoissa, jossa Tunisia jäi alkulohkoon. Ragued valittiin myös vuoden 2012 Afrikan-kisoihin, jossa hän pelasi kolme ottelua. Tunisian kisat päättyivät puolivälieriin.


title: Antonija Šola

text: Antonija Šola (s. 5. kesäkuuta 1979 Zagreb) on kroatialainen näyttelijä, laulaja ja malli. Hän on noussut kotimaassaan tähdeksi vuonna 2004 alkaneella roolillaan saippuasarjassa "Zabranjena ljubav".


title: Antonija Šola

text: Šola on osallistunut Kroatian euroviisukarsintoihin ja edennyt parhaimmillaan toiseksi vuonna 2008.


title: Let Me Love You

text: Let Me Love You () on Tamaran, Vrčakin ja Adrijanin kappale, joka edusti Makedoniaa vuoden 2008 Eurovision laulukilpailussa. Kappale jäi semifinaalin kymmenenneksi 64 pisteellä, ollen näin ensimmäinen putoaja Ruotsin päästyä finaaliin tuomariäänin. Kappaleen alkuperäinen makedoniankielinen nimi oli "Vo ime na ljubovta", mutta myöhemmin kappale päätettiin esittää englanniksi, ja nimi vaihtui nykyiseen versioon.


title: Pokušaj

text: Pokušaj () on Elvir Laković Lakan kappale, joka edusti Bosniaa ja Hertsegovinaa vuoden 2008 Eurovision laulukilpailussa. Esityksen aikana Lakan pikkusisko Mirela ripusti pyykkiä narulle niin, että esityksen lopussa pyykkitanko käännettiin yleisöön päin, ja paitojen kirjaimet muodostivat sanan "love". Kappale sijoittui semifinaalissa yhdeksänneksi ja finaalissa kymmenenneksi.


title: Rikkakasvi

text: Rikkakasvit eli "rikkaruohot" ovat kasveja, jotka kasvavat paikoissa, joissa niiden ei haluta kasvavan. Viljelysmailla rikkakasvit ovat yleensä viljelyä haittaavia ja vaikeasti torjuttavia kasveja. Rikkaruohot ovat ruohovartisia kasveja, mutta rikkakasveihin sisältyvät myös puuvartiset kasvit eli esimerkiksi pensaat.


title: Rikkakasvi

text: Monet rikkakasvit ovat alkujaan kasvaneet vain suppealla alueella maailmassa, mutta ihminen on tahtomattaan tullut levittäneeksi niitä laajalle. Monien tavallisten rikkakasvien siemenet muistuttavat viljelyskasvien siemeniä siinä määrin, että niitä on vaikea näistä erottaa. Niitä kulkeutuu myös ajoneuvojen pyöriin ja ihmisten kenkiin tarttuneina.


title: Rikkakasvi

text: Rikkaruohot voidaan jakaa "siemenrikkaruohoihin", jotka ovat yksivuotisia, ja "juuririkkaruohoihin", jotka ovat monivuotisia. Edelliset lisääntyvät vain siemenistä, mutta ne leviävät herkästi kaikkialle. Juuririkkaruohot eivät yhtä helposti leviä uusille kasvupaikoille, mutta sieltä, missä niitä jo kasvaa, niitä on erityisen vaikea saada hävitetyiksi.


title: Rikkakasvi

text:
Rikkakasveista aiheutuu viljelyksille ja karjataloudelle monenlaisia haittoja. Ne imevät maasta vettä ja viljelyskasveille tarkoitettuja lannoitteita. Jos ne kasvavat viljelyskasveja korkeammiksi, ne voivat estää niiltä myös valon saannin. Ne voivat myös tukkia peltotöissä käytettyjä työkoneita. Monet niistä edistävät myös tuhohyönteisten leviämistä. Lisäksi muutamat rikkakasvit ovat viljelyskasvien lähisukulaisia ja voivat risteytyäkin niiden kanssa pilaten siemensadon. Jos rikkakasveja ei torjuta, ne voivat helposti syrjäyttää paikalta viljelyskasvit kokonaan. Varsinkin puutarhaviljelyksessä sato saatetaankin menettää kokonaan, jos niitä ei torjuta. Osa rikkakasveista sisältää karjalle myrkyllisiä aineita ja on siten haitallisia laiduntaville eläimille aiheuttaen erilaisia sairauksia ja myrkytyksiä eläimille, jos ne syövät kyseisiä kasveja.
Toisaalta rikkakasveista saattaa kyllä olla joissakin asioissa hyötyäkin, mikäli niitä kasvaa vain vähän. Muutamat niistä kelpaavat rehuksi tai lääkekasveiksi. Useita voidaan kukkiensa vuoksi pitää kauniinakin. Esimerkiksi lupiinia monet pitävät kauniina, mutta monet taas haluavat hävittää sen heti. Yleensä rikkakasveista aiheutuvat haitat ovat kuitenkin hyötyjä suuremmat.


title: Rikkakasvi

text: Rikkaruohoja voidaan torjua kemiallisesti, mekaanisesti ja biologisesti. Rikkakasvien vanhin torjuntakeino on käsin kitkeminen. Niiden leviämistä pyritään estämään myös erilaisten siementen lajittelukoneiden avulla. Nykyään niiden torjumiseksi kuitenkin käytetään myös runsaasti torjunta-aineita. Rikkakasvien hävittämiseen tarkoitettuja torjunta-aineita sanotaan herbisideiksi. Suomessa esiintyvistä rikkakasveista haitallisimpana pidetään yleisesti hukkakauraa, jonka torjumisesta on Suomessa ja useissa muissakin maissa säädetty erityinen laki.


title: Kristina Krepela

text: Kristina Krepela (s. 4. syyskuuta 1979) on kroatialainen näyttelijä. Hänet tunnetaan elokuvista "La Femme Musketeer" (2003) ja "The Hunting Party" (2007) sekä "Rumaan Bettyyn" pohjautuvasta kroatialaisesta televisiosarjasta "Ne daj se, Nina".


title: Grigori Kosyh

text: Grigori Georgijevitš Kosyh (, 9. helmikuuta 1934 Uralsk, Kazahstanin SNT, Neuvostoliitto – 23. helmikuuta 2012) oli Neuvostoliittoa edustanut pistooliampuja, olympiavoittaja ja maailmanmestari.


title: Grigori Kosyh

text: Kosyh voitti 50 m vapaapistoolissa olympiakultaa Méxicossa 1968. Hän osallistui samassa lajissa myös kaksiin muihin kesäolympialaisiin: Münchenissä 1972 hän oli kahdeksas ja Montréalissa 1976 seitsemäs. Lisäksi hän voitti useita MM-mitaleita, joista kirkkaimpana maailmanmestaruus 10 m ilmapistoolin yksilökilpailussa Bern/Thunissa 1974.


title: Grigori Kosyh

text: Kosyh kuoli 78-vuotiaana 23. helmikuuta 2012.


title: Diletantti

text: Diletantti on johonkin tieteen tai taiteen alaan hyvin perehtynyt henkilö, jolla ei kuitenkaan ole tämän alan muodollista koulutusta ja joka ei tee alan parissa palkkatyötä. Diletantti-termi määritelläänkin usein vastakkaiseksi ammattilaiselle ja sen synonyymeina käytetään usein sanoja harrastelija tai amatööri. Diletantti kerää tietoa tai kehittää taitojaan omista syistään, mielenkiinnosta ja mielihyvästä. Itseoppimisella on suuri merkitys diletantin perehtyneisyyden kartuttamisessa.


title: Diletantti

text: Diletantin määritelmät voi karkeasti ottaen jakaa kahteen juonteeseen, negatiiviseen ja positiiviseen:


title: Diletantti

text: 1) Diletantin "negatiivinen määritelmä" pohjaa termin suhteeseen ammattilaisen kanssa. Tällöin diletantismi näyttäytyy ammattilaisuuden negaationa, ei-arvokkaana tietämisen ja osaamisen tapana. Esimerkiksi Nykysuomen sanakirjassa diletantti määritellään termiksi, jota käytetään usein halventavassa merkityksessä. Sen mukaan diletantti on henkilö, joka harrastaa jotakin taidetta, tiedettä tai muuta sellaista huvikseen, asiantuntemattomasti, pintapuolisesti. Diletantti on siis epäpätevä henkilö, jonka tietämisen taso on pinnallista ja "diletantismi" nähdään osaamattomuutena tai aloittelijamaisuutena.


title: Diletantti

text: 2) Diletantin "positiivinen määritelmä" korostaa harrastelijamaisuutta voimavarana ja innovatiivisuuden mahdollistajana. Diletantismi merkitsee tällöin mahdollisuutta tietoon, joka ei ole ammattilaisuuden tai asiantuntijuuden leimaamaa tai kapea-alaista, eikä välttämättä mukaile rahataloutta tai asiantuntija-instituutioita. Positiivisessa määritelmässä diletantti assosioituu erityisestä tietämyksestään huolimatta terveeseen järkeen, laajaan yleissivistykseen, vilpittömään sitoutumiseen ja taloudelliseen riippumattomuuteen. Usein positiivinen määritelmä tuokin selvästi esille käsitteeseen liittyvän vahvan poliittisen latauksen; diletantti voi asemastaan käsin kyseenalaistaa voimassa olevia valtasuhteita ja totuttuja käytäntöjä.


title: Diletantti

text: Arkisesti diletantti-käsitettä ja sen kahta eri merkitystä voi hahmottaa myös sen lähikäsitteiden avulla. Ranskankielen sana "amateur" merkitsee 'jonkin rakastajaa', mutta tästä huolimatta sitä käytetään usein negatiivisessa mielessä – näin myös sen suomenkielisen vastineen, amatöörin, kohdalla. Espanjan kielen sana "aficionado" taas merkitsee nimenomaan 'harrastajaa', mutta sitä käytetään usein hyvin positiivisessa mielessä ilmaisemaan henkilön erityistä kiinnostusta ja tietoa jostain asiasta.


title: Diletantti

text: Diletantti-sana pohjautuu italiankieliseen verbiin "dilettare", joka tarkoittaa hurmaamista ja viehättämistä. Tämä italian kielen sana puolestaan juontuu latinan verbistä "delecto", joka merkitsee suunnilleen samaa.


title: Diletantti

text: Kun eurooppalainen musiikkielämä 1600-luvulla ja 1700-luvun alussa oli käytännöllisesti katsoen kokonaan hovien, kirkon tai kaupunkien raadin palkkaamien ammattimuusikkojen hallussa, niin 1700-luvun puolivälin aikoihin siinä tapahtui selkeä sosiaalinen muutos. Musiikkielämän uudeksi mahtitekijäksi tuli diletantti, musiikin harrastaja, joka Keski-Euroopassakaan ei enää ollut peräisin ylimmän yhteiskuntaluokan, vaan porvariston piiristä. Tämä sivistysporvaristo perusti musikaalisia yhdistyksiä sekä aloitti julkiset konsertit. Organisoimassaan toiminnassa porvaristo käytti usein myös ammattimuusikkojen palveluksia. Myös Ruotsille silloin kuuluneessa Suomessa yhdistysten toiminta oli virkeää. Aurora-seura ja tämän jälkeen perustettu Turun Soitannollinen Seura ovat tästä hyviä esimerkkejä, sillä molempien seurojen orkestereissa oli mukana piispojen, tuomarien, professoreiden ja ylioppilaiden lisäksi myös ammattimuusikkoja.


title: Diletantti

text: 1800-luvun alkupuolella myös sivistysporvaristoon kuuluvat naiset ottivat osaa musiikillisiin piireihin. Diletantismi oli naissäveltäjälle ainoa tapa kehittää taitojaan, koska vain miehille sallittiin tällöin säveltäjän arvonimi ja ammatti. Esimerkiksi säveltäjä Felix Mendelssohn Bartholdyn sisar Fanny Hensel (o.s. Mendelssohn) piti itseään diletanttina, musiikin "tekijänä" ja alempiarvoisena säveltäjänä kuin veljensä.


title: Diletantti

text: Diletantismilla on myös vahva suhde esseen kirjalliseen genreen. Erona tieteelliseen kirjoittamiseen esseistisessä tekstissä ei käytetä lähdemerkintöjä, eikä esseissä useinkaan esitetä suoria lainauksia, jotka ilmastaisiin lainausmerkeillä. Esseistille on tyypillistä myös pohtia sellaisia aiheita, joita hän ei muodollisesti tunne, vaan joiden liepeillä hän liikkuu lähinnä oman järkensä, tietämyksensä ja suhteellisuudentajunsa avulla. Esseen lajin katsotaan alkaneen 1500-luvun loppupuolella kun ranskalainen Michel de Montaigne antoi kirjoitelmilleen nimeksi "Essais", yritelmiä. Eräs Montaignen "Omahyväisyydestä"-tekstin katkelma kuvaakin hyvin esseististä henkeä, joka liittyy selvästi diletantismiin: "Selailen kirjoja, en tutki niitä; se mitä tuosta mieleeni jää, on sellaista mitä en enää muista muilta oppineeni; [...] tekijän, kirjankohdan, sanamuodon ja muut seikkaperäisyydet unohdan heti paikalla." Merkittävintä ei ole se, kuka sanoo ja millaisesta asemasta käsin vaan se, mitä sanotaan.


title: Aleksei Guštšin

text: Aleksei Guštšin (, 5. tammikuuta 1922 – 1987) oli Neuvostoliittoa edustanut pistooliampuja ja olympiavoittaja.


title: Aleksei Guštšin

text: Aleksei Guštšin saavutti olympialaisissa kultaa 50 m vapaapistoolilla Roomassa 1960. Lisäksi hän saavutti MM-kilpailuissa samassa lajissa Moskovassa 1958 joukkuekultaa ja henkilökohtaista hopeaa sekä Kairossa 1962 joukkuekultaa.


title: Israel Kamakawiwoʻole

text: Israel ”Iz” Kamakawiwo'ole (20. toukokuuta 1959 – 26. kesäkuuta 1997) oli havaijilainen ukulelen soittaja ja laulaja. Hän nousi Havaijin ulkopuolella julkisuuteen "Facing Future" -albuminsa myötä vuonna 1993. Albumi sisälsi medleyn Over the Rainbow/What a Wonderful World. Kamakawiwo'ole kuoli 38-vuotiaana kesäkuussa 1997 ylipainon aiheuttamiin ongelmiin.


title: Israel Kamakawiwoʻole

text: Israel Kamakawiwo'ole syntyi 20. toukokuuta 1959 Kuakinin sairaalassa Honolulussa. Hänen äitinsä oli Evangeline Leinani Kamakawiwo'ole ja isä Henry Kalei'aloha Naniwa. Israelin setä Moe Keale oli tunnettu muusikko. Setä ja äiti opettivat Israelin soittamaan ukulelea jo kuusivuotiaana. Elämänsä ensimmäiset kymmenen vuotta Israel eli Palolo Valleyssä O'ahulla. Sen jälkeen hän muutti perheensä mukana Makahaan. Israel esiintyi ensimmäisen kerran julkisesti noin 9–11-vuotiaana, kun hän ja hänen veljensä Skippy esiintyivät eri yhtyeiden kanssa turisteille baarissa, jossa poikien vanhemmat työskentelivät.


title: Israel Kamakawiwoʻole

text: Veljensä kanssa Israel perusti myös Makaha Sons of Ni'ihau -nimisen yhtyeen, jossa oli heidän lisäkseen Jerome Koko, Louis Kauakahi ja Sam Gray. Yhtye levytti viisi albumia, joista ensimmäinen oli vuonna 1976 julkaistu "No Kristo". Tyyliltään yhtye edusti perinteistä havaijilaista tyyliä. Jo tuolloin Israel ja hänen veljensä olivat huomattavan ylipainoisia. Israelin veli Skippy kuoli ylipainon aiheuttamiin terveysongelmiin vuonna 1982, mutta yhtye jatkoi tästä huolimatta toimintaansa tullen myöhemmin kuuluisaksi Havaijilla.


title: Israel Kamakawiwoʻole

text: Vuonna 1988 Israel äänitti Milan Bertosan honolululaisella studiolla kappaleen ”Somewhere Over the Rainbow”, jolla hän nousi myöhemmin kuuluisuuteen. Studiossa Bertosa antoi kopion äänityksestä Israelille ja varastoi alkuperäisen. Vuonna 1990 Israel levytti ensimmäisen levynsä "Ka 'Ano'i", josta tuli vuoden 1990 suosituin havaijilainen albumi. Vuonna 1993 ilmestyi hänen toinen albuminsa "Facing Future" The Mountain Apple Co:n kustantamana. Julkaisun aikoihin Israel oli jo yli 200- tai jopa 300-kiloinen. "Facing Futurea" seurasivat levytykset "E Ala E" (1995) ja "N Dis Life" (1996). Molemmat julkaisut myivät hyvin.


title: Israel Kamakawiwoʻole

text: Israel kuoli veljensä ja monen muun perheenjäsenensä tapaan ylipainon aiheuttamiin terveyshaittoihin 26. kesäkuuta 1997. Häneltä jäi vaimo Marlene Ku'upua Ah Lo Kamakawiwo'ole ja tytär Ku'upua Ah Lo Kamakawiwo'ole.


title: Israel Kamakawiwoʻole

text: Juuri ennen Israelin kuolemaa hänen kappaleestaan ”Somewhere Over the Rainbow” alkoi tulla kuuluisa. Israelin hautajaisiin osallistui 10 000 ihmistä. Ne pidettiin Hawaiin Capitolin pihamaalla. Capitolilla oli ennen Israelia pidetty vain kahden henkilön hautajaiset, kuvernööri John A. Burnsin ja senaattori Spark Matsunagan. Toimituksen jälkeen Israelin ruumis tuhkattiin ja tuhka levitettiin Waianaen rannikolle.


title: Israel Kamakawiwoʻole

text: Israelin kuoleman jälkeen julkaistiin albumit "IZ In Concert: The Man and His Music" (1998), "Alone In IZ World" (2001) ja "Wonderful World" (2007). Israelin vuonna 1993 levyttämä albumi Facing Future sai vuonna 2002 RIAA:n Gold-sertifikaatin, johon vaaditaan 500 000 myytyä levyä. Sertifikaatti oli ensimmäinen havaijilaisen levy-yhtiön tuottamalle levylle myönnetyistä. Vuonna 2005 sama albumi sai myös Platinum-sertifikaatin sen myytyä 1 000 000 kappaletta. Myöhemmin myös "Alone In IZ World" sai Gold-sertifikaatin. Vuonna 2000 Israelin musiikkia käytettiin elokuvassa "Elämän edessä" ja vuonna 2004 elokuvassa "Aina eka kerta". Vuonna 2000 kirjailija Dean Koontz kirjoitti Israelille kunnianosoituksen kirjassaan "From The Corner of His Eye" ja myöhemmin vuonna 2001 julkaistussa kirjassa "One Door Away From Heaven".


title: Huelet Benner

text: Huelet Leo "Joe" Benner (1. marraskuuta 1917 Arkansas – 12. joulukuuta 1999 Florida) on yhdysvaltalainen pistooliampuja ja olympiavoittaja.


title: Huelet Benner

text:
Huelet Benner on saavuttanut olympialaisissa kultaa Helsingissä 1952 50 m vapaapistoolissa. Lisäksi hän on saavuttanut lukuisia MM-mitaleita, joista kirkkaimpia ovat 25 m olympiapistoolin maailmanmestaruudet Buenos Airesissa 1949 ja Oslossa 1952, sekä 50 m vapaapistoolin maailmanmestaruus Caracasessa 1954.
Pan-Amerikan kisoista Benner saavutti kaikkiaan 7 kultamitalia vuosina 1951 ja 1955.


title: Inkavaltion valloitus

text: Inkavaltion valloitus alkoi 1532 kun espanjalainen konkistadori Francisco Pizarro saapui inkavaltakuntaan. Hänellä oli vain pieni sotilasjoukko, mutta hän sai apuvoimia inkahallintaan tyytymättömistä intiaaniheimoista. Inkavaltakuntaa olivat heikentäneet jo ennalta sisällissota ja tautiepidemiat. Espanjalaiset valloittivat ja hävittivät inkojen pääkaupungin Cuscon nopeasti ja nujersivat viimeisenkin vastarinnan 1572.


title: Inkavaltion valloitus

text: Inkahallitsija Huayana Capacin kuoltua 1527 hänen poikansa Huáscar ja Atahualpa yrittivät aluksi johtaa valtakuntaa yhdessä. Se ei kuitenkaan onnistunut, ja heidän välilleen puhkesi vallanperimyssota. Huáscar hallitsi pääkaupunki Cuscoa ja Atahualpa pohjoisempaa Quitoa. Sisällissota ratkesi Atahualpan eduksi 1532 ja Huáscar otettiin vangiksi.


title: Inkavaltion valloitus

text: Espanjalainen konkistadori Francisco Pizarro saapui sisällissodan repimään inkavaltioon vuonna 1532 vain 180 miehen kanssa. Hän vangitsi kuningas Atahualpan houkuttelemalla hänet kohtaamaan espanjalaiset aseettomana ja myöhemmin surmautti hänet saamistaan lunnaista huolimatta. Espanjalaiset onnistuivat valloittamaan koko inkavaltakunnan, mihin oli monta syytä. Espanjalaisten aseistus oli ylivoimaista inkoihin nähden. Atahualpa ei ollut ollut suosittu etenkään Cuscossa, mistä espanjalaiset saivatkin lisäjoukkoja. Myös provinssit olivat tyytymättömiä tyrannimaisiin inkoihin ja taistelivat espanjalaisten puolella. Valtakunnan laajeneminen oli myös heikentänyt sitä taloudellisesti, koska työveroja ei enää maksettu kunnolla. Paljon inkoja oli myös jo kuollut Euroopasta tulleisiin sairauksiin, joihin intiaaneilla ei ollut vastustuskykyä. Valtakunnan valloitus onnistuikin melko vaivatta, ja espanjalaisvallan varmistivat Kastiliasta myöhemmin saapuneet lisäjoukot.


title: Inkavaltion valloitus

text: Espanjalaiset ryöstivät Cuscon ja rakensivat uuden kaupungin sen paikalle. He asettivat inkojen nimelliseksi hallitsijaksi Manco II:n, joka kuitenkin johti inkat kapinaan 1536. Epäonnistuneen kapinan jälkeen inkat vetäytyivät vuoristoseuduille ja jatkoivat sissisotaa espanjalaisia vastaan. Inkojen viimeinen johtaja Túpac Amaru kukistui 1572, kun espanjalaiset valloittivat viimeisen itsenäisen inkakaupungin Vilcabamban. Espanjalaiset käyttivät intiaaniseutujen hallitsijoina paljolti samoja menetelmiä kuin inkatkin, mutta heidän kovat vaatimuksensa johtivat useisiin intiaanikapinoihin.


title: Gibson L5CES

text: Gibson L5CES on Gibsonin vuodesta 1951 lähtien valmistama puoliakustinen sähkökitara.


title: Gibson L5CES

text: L5CES kehitettiin akustisesta L5-mallista. Rungossa oli L5:n tavoin kuusesta tehty kansi, vaahterasta tehdyt sivut ja takaosa sekä f-ääniaukot. Kaula oli tehty joko vaahterasta tai jalopähkinästä.


title: Gibson L5CES

text: Kitarassa oli alun perin kaksi yksikelaista P-90-mikrofonia sekä kaksi äänenvoimakkuuden ja äänenvärin säädintä. Kun vuonna 1958 alettiin käyttää kahta humbucker-mikrofonia, tuli kitaraan kolmiasentoinen kytkin. Samalla otettiin käyttöön Gibsonin "ABR-1"-talla "Tune-O-Matic"in sijasta.


title: Osakeyhtiö

text: Osakeyhtiö (lyhenne Suomessa oy. tai oy) on monissa maissa esiintyvä yhtiömuoto, jossa omistus jakautuu siirtokelpoisiin määräosiin (osakkeisiin). Osakeyhtiö on omistajistaan (osakkaista) erillinen oikeushenkilö, jonka toiminnasta omistajilla on vain rajoitettu vastuu.


title: Osakeyhtiö

text: Osakeyhtiö on jo pitkään ollut hallitseva yhtiömuoto yksityisomistukseen perustuvissa talousjärjestelmissä. Osakeyhtiö mahdollistaa sekä pienten että suurten yritysten omistamisen pienissä osissa ja toisaalta suurtenkin pääomien kertymisen.


title: Osakeyhtiö

text:
Osakeyhtiöillä oli monia historiallisia edeltäjiä keskiajan Euroopassa. Esimerkiksi Italian meritasavalloissa oli tapana jakaa laivojen omistus määräosiin. Määräosat olivat tavallisia myös kaivosyhtiöissä. Vanhimpana yhä toimivana osakeyhtiönä on pidetty Ruotsin Stora Kopparbergin kaivosyhtiötä, jonka omistus jakautui vuonna 1288 kahdeksaan yhtäsuureen osakkeeseen.
Stora fuusioitui vuonna 1998 suomalaisen Enson kanssa Stora Ensoksi. Suomen ensimmäisenä osakeyhtiönä pidetään 1762 perustettua Herttoniemen fajanssitehdasta.


title: Osakeyhtiö

text: Osakeyhtiöitä oli kuitenkin varsin vähän, koska niiden ajateltiin olevan vastuunjaon kannalta hallitsemattomia esimerkiksi konkurssitilanteessa. Modernin osakeyhtiön voidaan katsoa kehittyneen 1600- ja 1700-luvulla Euroopan eri maissa perustetuista kauppakomppanioista. Ranskassa vuonna 1804 säädetyssä laissa oli ensi kertaa säännöksiä osakeyhtiöstä. Ranskasta tuli esikuva muiden maiden osakeyhtiötä koskeville säädöksille, vaikka Ranskan pykälissä olikin monia heikkouksia. Seuraava maa oli Venäjä, jossa annettiin asetus osakeyhtiöistä vuonna 1836. Hollannissa annettiin ensimmäinen osakeyhtiölaki 1843, Ruotsissa säädettiin osakeyhtiölaki vuonna 1848 ja Suomessa osakeyhtiöasetus vuonna 1864.


title: Osakeyhtiö

text:
Osakeyhtiön keskeisiä piirteitä ovat:
Osakeyhtiölle on ominaista, että osakkaiden osallistuminen toimintaan on välillistä. Yhtiön käytännön toimintaa johtaa osakkaiden valitsema hallitus, jonka jäsenien ei tarvitse olla yhtiön osakkaita. Osakkaat osallistuvat yhtiön päätöksentekoon yhtiökokouksessa käyttämällä puhe- ja äänivaltaa, jotka kuuluvat osakkaan "hallinnoimisoikeuksiin" yhtiössä. Osakkaan äänioikeus riippuu hänen omistamiensa osakkeiden määrästä.


title: Osakeyhtiö

text: Osakeyhtiö on itsenäinen oikeushenkilö, jonka varat ovat erilliset omistajien varoista. Osakkaiden "rajoitettu vastuu" merkitsee, että he eivät ole vastuussa yhtiön toiminnasta ja veloista henkilökohtaisesti, vaan vain sijoittamansa pääoman kautta. Mikäli yhtiö ei kykene varoillaan vastaamaan sitoumuksistaan, yhtiö voi joutua konkurssiin ja omistajat voivat siten menettää sijoittamansa pääoman.


title: Osakeyhtiö

text: Osakkailla on oikeus osuuteen yhtiön tuottamasta voitosta osinkojen muodossa. Mikäli yhtiö puretaan, yhtiön varat jaetaan osakkaille. Oikeus osinkoon ja jako-osuuteen kuuluvat osakkaan "varallisuuspitoisiin oikeuksiin". Myös ne riippuvat osakkaan omistamien osakkeiden määrästä.


title: Osakeyhtiö

text: "Siirtokelpoisuus" merkitsee, että jokainen osakkeenomistaja voi periaatteessa vapaasti siirtää (esimerkiksi myydä tai lahjoittaa) omistusosuutensa yhtiöstä kokonaan tai osittain jollekulle toiselle ilman, että tähän tarvittaisiin erikseen yhtiön tai muiden omistajien suostumusta. Tässä suhteessa osakeyhtiö poikkeaa esimerkiksi avoimesta yhtiöstä, jossa omistusosuudet perustuvat yhtiömiesten keskinäiseen sopimukseen. Siirtokelpoisuutta saattaa tosin osakeyhtiössäkin rajoittaa esimerkiksi yhtiöjärjestyksessä oleva lunastus- tai suostumuslauseke tai osakkaiden keskinäinen osakassopimus.


title: Osakeyhtiö

text: Maksunsaantijärjestys on Jukka Mähösen ja Seppo Villan mukaan yksi hyödyllinen tapa ymmärtää osakeyhtiön toimintaa. Maksunsaaja tarkoittaa sitä, jolla on oikeus saada rahassa mitattava korvaus osakeyhtiöltä. Työntekijät, sopimusvelkojat ja julkisyhteisöt ovat maksunsaantijärjestyksessä ensimmäisellä sijalla. Olennaista on, että osakkeenomistaja voi saada korvauksen sijoituksestaan vasta sen jälkeen, kun muut yhtiön velvoitteet on täytetty. Tällöin osakkeenomistajan saanto osakeyhtiöstä on residuaalinen.


title: Osakeyhtiö

text: Yksityisomistukseen perustuvassa talousjärjestelmässä osakeyhtiö on jo pitkään ollut hallitseva yhtiömuoto. Osakeyhtiöiden suosio ei kuitenkaan johdu siitä, että muoto olisi yksinkertainen tai maallikolle helppo soveltaa, paremminkin päin vastoin.


title: Osakeyhtiö

text: Sijoittajan eli osakkeenomistajan näkökulmasta osakeyhtiön etu on se, että se mahdollistaa vähäriskisen sijoituksen voiton toivossa: riski rajoittuu osakkeesta maksetun hinnan menettämiseen. Etuja ovat myös, että äänivalta riippuu sijoituksen koosta ja että osakkeet ovat likvidiä omaisuutta, jonka voi siirtää eteenpäin.


title: Osakeyhtiö

text: Yrittäjän näkökulmasta osakeyhtiömuodon etu on, että se helpottaa pääoman saantia. Osakepääoma on yhtiön käytössä rajoittamattoman ajan eikä osakas voi irtisanoa kerran tehtyä sijoitusta.


title: Osakeyhtiö

text: Yhteiskunnan näkökulmasta osakeyhtiöt ovat mahdollistaneet suurten pääomien kertymisen. Näin yritykset ovat voineet kasvaa suuremmiksi kuin mitä yksittäisten henkilöiden tai henkilöiden liittoumien resurssit olisivat antaneet myöten. Osakemarkkinat ovat helpottaneet pääoman ohjautumista aloille, joiden näkymät ovat olleet houkuttelevat. Koska riski on jaettu, on myös voitu ryhtyä taloudellisesti uskaliaisiin hankkeisiin.


title: Osakeyhtiö

text: Osakeyhtiön haittapuolena voi mainita, että yhtiömuotoa on käytetty myös väärin. Osakkaiden rajallinen vastuu on voinut houkutella petollisiin hankkeisiin. Haittapuolia on yritetty torjua lakimääräyksillä.


title: Osakeyhtiö

text: Siirtokelpoisuuden ansiosta osakkeet voivat muodostua vilkkaankin kaupankäynnin kohteeksi. Monien julkisten osakeyhtiöiden osakkeilla käydään kauppaa arvopaperipörssissä. Tämä mahdollistaa sen, että osakkeenomistaja voi luopua omistuksestaan verrattain helposti esimerkiksi tarvitessaan varoja muuhun käyttöön. Osakkeenomistaja voi myös hyötyä osakkeen arvonnoususta, mikäli hän myy sen ostohintaansa kalliimmalla. Osakkeet ovatkin nykyään merkittävä sijoitusmuoto.


title: Panssarintorjuntakivääri

text: Panssarintorjuntakivääri on suurikaliiperinen kivääri, jonka ammukset läpäisevät panssaria. Ase oli tarkoitettu ensisijaisesti panssarintorjuntaan, mutta panssarivaunujen nopea kehitys toisen maailmansodan kynnyksellä ja sen alettua teki siitä pian vanhentuneen. Vaunujen panssarointi oli jo sodan alussa niin paksua, ettei pst-kiväärin ammus yksinkertaisesti läpäissyt sitä. Miesvoimin kuljetettavissa panssarintorjunta-aseissa siirryttiin hyvin pian sinkoaseisiin, joista kenties kuuluisimpia olivat yhdysvaltalainen bazooka ja saksalainen panssarikauhu sekä -nyrkki.


title: Panssarintorjuntakivääri

text: Ensimmäiset panssarivaunut jotka ilmestyivät maailmansodan taistelunäyttämölle olivat lähes immuuneja jalkaväen kivääritulelle. Myös panssariautot kykenivät liikkumaan suhteellisen huolettomasti, mutta sellaista tavallinen rivimies harvoin edes kohtasi. Ainoastaan tykistön tuli kykeni rajoittamaan vihollisen panssareiden käyttöä mutta jalkaväkimies oli auttamatta alakynnessä niiden rinnalla. Ensimmäisiä yrityksiä panssarintorjunnassa saksalaisilla olivat erikoispatruunat, joissa luoti oli asetettu hylsyyn nurinpäin ja ruutimäärää oli lisätty. Tämän kaltaiset luodit osuivat panssariin perä edellä, jolloin ne stanssasivat pyöreän palan irti teräksestä. Läpäisy oli siten parempi kuin teräväkärkisellä luodilla, joka muodostaan johtuen joutuu ”auraamaan” tiensä teräksen läpi.


title: Panssarintorjuntakivääri

text: Seuraava kehitysvaihe olivat panssariluodit (SmK Kurz 7,92 mm), joita pystyi ampumaan tavallisella kiväärillä. Siinä oli suurempi ruutimäärä ja terässydäminen luoti. Sen mahdollisuus läpäistä kohtisuoraan 8 mm panssariterästä oli noin 30 prosenttia. Patruunoiden valmistaminen oli huomattavan kallista joten niiden käyttö rajattiin valio- ja tarkka-ampujien käyttöön. Tavallinen rivimies sai tyytyä käännetyllä luodilla varustettuihin patruunoihin, jotka olivat tehottomampia ja edellyttivät silloinkin lyhyttä ampuma-etäisyyttä. Molempin tyyppien haittapuolina oli että ne vaurioittivat ampumiseen käytettäviä kivääreitä. Patruunoiden aiheuttamat vauriot saattoivat haavoittaa tai jopa tappaa kiväärillä ampuvan. Näistä syistä nämä erikoispatruunat eivät olleet miesten suosiossa. Tästä huolimatta ne olivat jalkaväkimiehelle ainoa keino yrittää pysäyttää vihollisen panssarivaunu.


title: Panssarintorjuntakivääri

text: Kun uudemmat vaunumallit sodan jatkuessa varustettiin saatujen kokemuksien perusteella paksummalla panssaroinnilla, nämäkin torjuntakeinot menettivät kerralla tehonsa. Ensimmäisen erityisesti panssarintorjuntaan tarkoitetun kiväärin kehittivät saksalaiset. Tämän suurikaliiperisen kiväärin luoti kykeni läpäisemään uusimpien vaunutyyppien panssaroinnin ja jälleen nykypäiviin jatkunut ase-vasta-ase-kilpajuoksu sai uuden asetelman. Ongelmaa ei kuitenkaan oltu ratkaistu lopullisesti sillä panssarintorjuntakiväärillä ampuminen oli hankalaa, suuri rekyyli saattoi joskus jopa murtaa ampujan solisluun tai saada olkanivelen sijoiltaan. Panssarintorjuntakiväärit oli kehitetty voimakkaista Mauser-kivääreistä tai brittiläisistä urheiluaseista. Kaliiperit olivat 12–13 millimetriä. Ensimmäisen maailmansodan aikana Yhdysvalloissa kehitettiin puolen tuuman kaliiperinen suurilähtönopeuksinen patruuna ilmatorjuntaan. Sitä käytettiin Browningin suunnittelemassa .50-kaliiperin konekiväärissä. Patruuna perustui yhdysvaltalaiseen .30–06 kaliiperin jalkaväen patruunaan. Kun tieto saksalaisten panssariluodeista levisi käytiin yhdysvalloissa keskustelua sen kopioinnista uuden konekiväärin patruunaksi. Tutkimuksien jälkeen tämä hylättiin, sen ominaisuudet muokattuna tekivät siitä hankalan käytettäväksi automaattiaseissa. Browning M2 .50 sai tehtäväkseen toimia panssaritorjunta-aseena sellaisenaan.


title: Panssarintorjuntakivääri

text: Toisen maailmansodan alkaessa useimmilla valtioilla oli suurikaliiperisia, suurella lähtönopeudella ammuksen matkaan ampuvia panssarintorjuntakiväärejä käytössään. Nämä olivat käyttökelpoisia sodan alkaessa vanhempiin panssarivaunutyyppeihin nähden. Panssareiden tultua paksummiksi uudemmissa malleissa panssarintorjuntakiväärit jäivät hyödyttömiksi. Joitakin 20 mm:n aseita käytettiin edelleen, mutta pian panssarintorjuntaan tarvittiin huomattavasti tehokkaampia välineitä kuten panssarintorjuntakanuunoita ja sinkoja. Singoissa panssarin läpäisyyn käytettävä ammus saa liike-energiansa raketista. Joitakin panssarintorjuntakivääreitä jäi silti käyttöön, kuten suomalainen Lahti L-39, jolla tuhottiin bunkkereita, ajoneuvoja ja jopa lentokoneita. Asetta käytettiin myös vihollisen häirintään. Neuvostoliittolaisia PTRS-41- ja PTRD-kivääreitä käytettiin vielä Korean sodan aikana Pohjois-Korean ja Kiinan armeijoissa.


title: Evankelis-luterilainen seurakunta

text: Evankelis-luterilainen seurakunta on evankelis-luterilaiseen kirkkoon kuuluva seurakunta. Monissa Keski- ja Pohjois-Euroopan maissa maissa enemmistö evankelis-luterilaisista seurakunnista kuuluu valtionkirkkoon tai kirkkoon, joka ennen on ollut valtionkirkon asemassa.


title: Evankelis-luterilainen seurakunta

text: Kuitenkin myös valtionkirkoista riippumattomia evankelis-luterilaisia seurakuntia on olemassa. Niiden tunnustus voi edustaa vanhempaa valtionkirkon tunnustusta, joka ei ole muuttunut niin kuin valtionkirkon. Vanhempi tunnustus voi erota uudemmasta esimerkiksi liittyen kysymykseen naispappeudesta.


title: Evankelis-luterilainen seurakunta

text: Enemmistö Suomen evankelis-luterilaisista seurakunnista kuuluu Suomen evankelis-luterilaiseen kirkkoon, mutta Suomessa on myös siihen kuulumattomia evankelis-luterilaisia seurakuntia. Yksiä suurimmista Suomen evankelis-luterilaisesta kirkosta riippumattomista seurakunnista ovat Suomen tunnustuksellisen luterilaisen kirkon seurakunnat. Ensimmäiset siihen nykyään kuuluvista seurakunnista järjestäytyivät 1923. Kirkoksi seurakunnat järjestäytyivät 1929.


title: Jessica Jerome

text: Jessica Jerome (s. 8. helmikuuta 1987) on yhdysvaltalainen mäkihyppääjä, joka kilpaili vuosina 2000–2015.


title: Jessica Jerome

text: Jerome aloitti mäkihypyn 7-vuotiaana, ja vuosina 2001 ja 2002 hän voitti Amateur Athletic Unionin järjestämän AAU Junior Olympic Gamesin. Vuonna 2006 hän sijoittui kolmanneksi Continental Cupin kokonaiskilpailussa. Hän on voittanut Continental Cupissa kerran, Rovaniemellä joulukuussa 2010, ollut kuusi kertaa toinen ja 16 kertaa kolmas. Maailmancupissa hän on sijoittunut kolmanneksi Hinterzartenissa tammikuussa 2012 ja toiseksi Râșnovissa maaliskuussa 2014. MM-kilpailuissa hän on ollut kuudes Liberecissä 2009 ja Val di Fiemmessä 2013 sekä yhdeksäs Falunissa 2015. Sotšin olympialaisissa 2014 hän sijoittui kymmenenneksi. Hän on voittanut maansa mestaruuden ainakin vuosina 2002, 2003 ja 2005.


title: Jessica Jerome

text: Jerome on pituudeltaan 163-senttinen ja painaa 53 kiloa. Hän edustaa Park City -seuraa ja hänen valmentajansa on Casey Colby.


title: Schütze

text: Schütze on Saksan armeijan sotamiestä vastaava sotilasarvo, joka on ollut käytössä ensimmäisestä maailmansodasta lähtien. Vuoteen 1918 saakka Schütze oli alin värvättyjen arvo konekivääriyksiköissä sekä joissakin eliittiyksiköissä.


title: Schütze

text: Suomeksi käännettäessä Schütze voi olla ”ampuja” tai ”kiväärimies”, mutta käytännössä sillä tarkoitetaan sotamiestä. Schütze voi olla myös sukunimi. Sana juontuu saksan verbistä "schützen", joka tarkoittaa puolustautumista ja vartioimista.


title: Schütze

text: Aluksi SS käytti SS-Schützen sijaan arvoa SS-Mann, kuten myös Sturmabteilung, jolla oli oma arvonsa SA-Mann. SS- ja SA-Mann olivat alimpia palvelukseen hyväksyttyjen värvättyjen arvova. Vuodesta 1938 lähtien Waffen-SS käytti vastaavaa arvoa SS-Schütze, mutta Allgemeine SS ja muut SS:n haarat pitivät SS-Mannin arvon. Vastaavasti SS:n seuraavaksi ylempi arvo oli SS-Obermann, lukuun ottamatta Waffen-SS:a, joka käytti tilalla arvoa SS-Oberschütze.


title: Schütze

text: Nykyajan Saksan armeijassa Schütze on harvinainen arvo, sillä eri aselajit käyttävät omia vastineitaan. Esimerkiksi viestijoukoissa ("Fernmelder") alin värvätyn arvo on radisti ("Funker").


title: Land (albumi)

text: Land on Týr-nimisen progressiivisen viking/folk metal -yhtyeen neljäs studioalbumi. Se on konseptialbumi, jonka keskeisenä teemana ovat skandinaaviset kansanlaulut ja -tarinat. Joensen laulaa albumilla peräti viidellä eri kielellä: fääriksi, englanniksi, norjaksi, tanskaksi ja islanniksi.


title: On Humanism

text: On Humanism on filosofi Richard Normanin kirja, joka on ilmestynyt Routledgen Thinking in action -sarjassa 2004. Norman puolustaa humanismia vastauksena siihen, mitä on hyvä elämä. Norman käsittelee muun muassa jumalan olemassaoloa koskevia väitteitä, materialismia, tieteen merkitystä, ihmisen ja luonnon suhdetta ja muita moraalisia kysymyksiä.


title: On Humanism

text: Filosofi Julian Baggini suositteli teosta.


title: Niklas Luhmann

text: Niklas Luhmann oli saksalainen sosiologi, hallintotieteilijä ja sosiaalisten järjestelmien teoreetikko. Hän on eräs modernin sosiologisen systeemiteorian tunnetuimmista edustajista ja kehittäjistä.


title: Niklas Luhmann

text: Luhmann suoritti lakitieteellisen tutkinnon Freiburgin yliopistossa Breisgaussa 1949 ja työskenteli tämän jälkeen Lüneburgin hallintoylioikeudessa vuoteen 1962. Vuonna 1955 hän kyllästyi lakityön rutiineihin ja siirtyi poliittisemmalle uralle Ala-Saksin kulttuuriministeriöön, jossa hän keskittyi sotavahinkojen korjausasioihin. Vapaa-aikansa hän käytti lukien René Descartesia, Immanuel Kantia, Edmund Husserlia sekä Bronisław Malinowskin ja Alfred Radcliffe-Brownin funktionalistisia teorioita. Vuonna 1960 hän sai vapaavuoden opiskellakseen Harvardin yliopistossa Talcott Parsonsin johdolla ja palattuaan Harvardista hän omistautui täysin teorioidensa kehittelyyn. Luhmann julkaisi sosiologiasta väitöskirjansa 1966 toisena lukuvuonnaan Münsterin yliopistossa.


title: Niklas Luhmann

text: Luhmann työskenteli vuosina 1965–68 eri tehtävissä Speyerin hallintotieteellisessä akatemiassa, Dortmundin sosiologisen tutkimuksen instituutissa ja Münsterin yliopistossa. Saksalaisen sosiologi Helmut Schelskyn kutsuttua Luhmannin professoriksi Bielefeldin yliopistoon eteen nousi odottamattomia ongelmia. Vaikka Luhmann oli jo julkaissut useita kirjoja, häneltä puuttui muodollinen sosiologian alan tutkinto ja sen myötä muodollinen pätevyys opettaa saksalaisessa yliopistossa professorin virassa. Vuonna 1966 kaksi hänen julkaisuaan hyväksyttiin jälkikäteen vaatimukset täyttäviksi, ja hän liittyi Bielefeldin yliopiston henkilökuntaan professorin virkaan, jossa hän oli eläköitymiseensä saakka 1993.


title: Niklas Luhmann

text: Luhmann tunnettiin 1970-luvulla erityisesti Jürgen Habermasin arvostelijana ja uusvasemmistolaisen ajattelun uuskonservatiiviseksi katsottuna vastustajana. Erityisesti hän arvosteli Habermasin konsensus-orientoitunutta diskurssietiikkaa riittämättömänä vastauksena jälkiteollisen yhteiskunnan monimutkaisiin ongelmiin. Hän ei saavuttanut kuitenkaan Habermasin tasoista suosiota ajatuksineen.


title: Niklas Luhmann

text: 1980-luvulla Luhmann löi itsensä enemmän läpi Saksassa erityisesti teoksellaan "Soziale Systeme: Grundriß einer allegemeinen Theorie" (1984). Hän siirtyi parsonsilaisesta strukturaalisesta funktionalismista eteenpäin kybernetiikan ja kognitiivisen biologian suuntaan teorioissaan. Sitä seuranneiden muidenkin laajojen kirjojen myötä Luhmannin työ alkoi herättää akateemisten piirien huomiota jopa sosiologian ulkopuolella.


title: Tutl

text: Tutl on färsaarelainen levy-yhtiö, jonka jazzmuusikko Kristian Blak perusti vuonna 1977. Yhtiö julkaisee pääasiassa färsaarelaisten yhtyeiden kuten Eivør Pálsdóttirin, Týrin ja Yggdrasilin levyjä.


title: Tutl

text: Sana "tutl" on fäärin kieltä ja tarkoittaa kuiskausta.


title: Stig Tøfting

text: Stig "Tøffe" Tøfting (s. 14. elokuuta 1969 Hørning) on tanskalainen entinen jalkapalloilija, pelipaikaltaan keskikenttäpelaaja.


title: Stig Tøfting

text: Tøfting aloitti ammattilaisuransa vuonna 1989 AGF Århus -seurassa. Hän voitti Århusin riveissä Tanskan cupin mestaruuden vuosina 1992 ja 1996. Randers FC:n paidassa hän voitti vuonna 2006 kolmannen kerran Tanskan cupin. Seuraurallaan hän on suurimmaksi osaksi pelannut kotimaassaan. Hän on käynyt pelaamassa myös Saksassa, Kiinassa, Ruotsissa ja Englannissa.


title: Stig Tøfting

text: Tøfting pelasi Tanskan maajoukkueessa 41 ottelua ja teki kaksi maalia vuosina 1993–2002. Hän edusti Tanskaa kolmasti arvokilpailuissa: vuosien 1998 ja 2002 MM-kilpailuissa ja lisäksi vuoden 2000 EM-kilpailuissa. Hän pelasi viisi ottelua myös alle 21-vuotiaiden joukkueessa.


title: Stig Tøfting

text: Tøfting lopetti uransa kauden 2007 jälkeen ja siirtyi viimeisen pelaajaseuransa Randers FC:n valmennusryhmään. Hänen viimeiseksi ottelukseen jäi 1. joulukuuta 2007 Viborg FF:ää vastaan numeroihin 2–0 päättynyt liigaottelu.


title: Tom Bergeron

text: Thomas "Tom" Bergeron (s. 6. toukokuuta 1955) on yhdysvaltalainen televisiojuontaja. Hänet tunnetaan muiden muassa ohjelmista "America's Funniest Home Videos", "Hollywood Squares", "Dancing with the Stars" ja "Who Wants to Be a Millionaire".


title: Tom Bergeron

text: Bergeron on voittanut Emmy-palkinnon.


title: Peter Marshall

text: Ralph Pierre LaCock eli Peter Marshall (s. 30. maaliskuuta 1926) on yhdysvaltalainen televisiojuontaja, näyttelijä ja laulaja. Hän toimi "Hollywood Squaresin" alkuperäisenä juontajana vuosina 1966–1981.


title: Peter Marshall

text: "Hollywood Squaresin" ulkopuolella Marshall on muun muassa esiintynyt Broadway-teatterissa ja laulanut big bandeissa. Hänen sisarensa Joanne Dru menestyi näyttelijänä.


title: Peter Marshall

text: Länsi-Virginiassa syntynyt Marshall voitti kaksi Emmy-palkintoa vuosina 1974 ja 1975.


title: Var fan är mitt band?

text: Var fan är mitt band? oli ruotsalainen tosi-tv-sarja, jota SVT 1 näytti keväällä 2008. Ohjelmassa muusikko Magnus Uggla etsi ympäri Ruotsia jäseniä yhtyeesensä. Ohjelmaa näytettiin perjantaisin 4. huhtikuuta – 23. toukokuuta 2008 välisenä aikana.


title: Var fan är mitt band?

text: Ohjelman nimi herätti aluksi närkästystä. SVT halusi, että sana fan () muutettaisiin parempaan sanaan, mutta lopulta nimi pysyi ennallaan. Ohjelman nimeksi ehdotettiin muun muassa muotoa Var sjuttsingen är mitt band.


title: Joanne Dru

text: Joanne Letitia Dru, oik. LaCock (31. tammikuuta 1922 – 10. syyskuuta 1996) oli yhdysvaltalainen näyttelijä. Hän oli Peter Marshallin isosisko.


title: Joanne Dru

text: Länsi-Virginiassa syntynyt Dru nousi maineeseen varsinkin rooleillaan lännenelokuvissa. Työstään televisiossa hän sai tähden Hollywood Walk of Famelle. Lisäksi hän voitti vuonna 1994 Golden Boot -palkinnon.


title: Joanne Dru

text: Dru oli kolmen lapsen äiti. Hän kuoli lymfedeemaan 74-vuotiaana Los Angelesissa.


title: Louise Edlind Friberg

text: Sandra Louise Maud Edlind Friberg (s. 15. heinäkuuta 1946) on ruotsalainen näyttelijä ja Kansanpuolue liberaalien poliitikko. Hän on esiintynyt sekä televisiossa (mm. "Saariston lapset") että elokuvissa (mm. "Le Mans").


title: Louise Edlind Friberg

text: Edlind Friberg oli vuonna 2006 Ruotsin valtiopäivien jäsenenä.


title: Maria Johansson

text: Maria Johansson (s. 7. huhtikuuta 1956) on ruotsalainen näyttelijä. Hänet muistetaan ennen kaikkea Maria "Pampula" Grankvistin roolista televisiosarjassa "Saariston lapset" (1964).


title: Maria Johansson

text: Aikuisiällään Johansson on esiintynyt muun muassa elokuvassa "Yksinkertainen murhaaja" ("Den enfaldige mördaren", 1982).


title: Myrskylän seurakunta

text: Myrskylän seurakunta () on Suomen evankelis-luterilaisen kirkon seurakunta. Se vastaa alueeltaan Myrskylän kuntaa, ja kuuluu Helsingin hiippakunnan Porvoon rovastikuntaan.


title: Myrskylän seurakunta

text: Vuonna 2015 seurakunnan väkiluku oli 1604. Seurakunta on kaksikielinen (suomi ja ruotsi), enemmistön kielenä on suomi.


title: Myrskylän seurakunta

text: Myrskylän seurakunta on perustettu vuonna 1636. Itsenäisenä seurakunta se toimi ensin vuosina 1636–1747.


title: Myrskylän seurakunta

text: Hattujen sodan jälkeisessä Turun rauhassa valtakunnanrajaksi tuli Kymijoki, jolloin Porvoon piispa menetti Venäjälle luovutetulla alueella sijainneen anneksiseurakuntansa. Tämän jälkeen Myrskylän seurakunnasta tehtiin uusi anneksiseurakunta. Myrskylän kartano vastusti anneksia väittämällä, että sillä on patronaattioikeus. Kuitenkaan tätä väitettä tukevaa näyttöä hallitsijan määräyksestä ei löydetty, joten Myrskylästä tuli Porvoon piispan anneksiseurakunta. Vuosina 1747–1865 kunnallishallinnon uudistamiseen asti seurakuntaa hoiti pitäjänkokouksia lukuun ottamatta viransijainen. Porvoon piispa toimi Myrskylässä kirkkoherrana vuosina 1809–1865. Kirkollisia menoja suoritti paikallinen sijaiskirkkoherran apulaiseksi tai nuoremmaksi varapastoriksi nimitetty pappi.


title: Myrskylän seurakunta

text: Vuodesta 1865 seurakunta on ollut jälleen itsenäinen.


title: Ritva Bergman

text: Ritva Helinä Bergman (o.s Rautiainen) (5. kesäkuuta 1939) – 5. syyskuuta 2009) oli suomalainen kirjailija. Hän on kirjoittanut asiatekstiä, kertomakirjallisuutta, näytelmiä, runoja ja satuja. Hän on ohjannut lukuisia kirjoittajakursseja. Bergman asui Helsingissä.


title: Mira Eklund

text: Eva Mira Helena Eklund (s. 13. lokakuuta 1981) on ruotsalainen näyttelijä. Hän aloitti lapsena uransa, jota on onnistuneesti jatkanut aikuisiälleen.


title: Mira Eklund

text: Eklund tunnetaan elokuvista "Seksi, toivo & rakkaus" (2005) ja "Palomuuri" (2006) sekä television minisarjasta "Allis med is" (1993). Hän on myös muusikko.


title: Mira Eklund

text: Eklund oli 16-vuotias saadessaan Touretten oireyhtymä -diagnoosin.


title: Selkäänpuukotusteoria

text: Selkäänpuukotusteoria tai selkäänpistoteoria (, suoraan käännettynä ”tikarinpistolegenda”) oli teoria, jonka mukaan Saksan armeija oli hävinnyt ensimmäisen maailmansodan vain siksi, että kotirintaman petturit olivat niin sanotusti puukottaneet sitä selkään. Varsinkin Adolf Hitlerin johtama kansallissosialistinen puolue käytti selkäänpuukotusteoriaa hyväkseen antisemitistisessä ja kansallismielisessä propagandassaan.


title: Selkäänpuukotusteoria

text: Keisarillisessa Saksassa tapahtui 9. marraskuuta 1918 vallankumous, keisari Vilhelm II joutui luopumaan kruunusta ja sosiaalidemokraattien johtaja Philipp Scheidemann julisti maan tasavallaksi. Sosiaalidemokraatti Friedrich Ebert kokosi välittömästi uuden hallituksen.


title: Selkäänpuukotusteoria

text: Saksa allekirjoitti ensimmäisen maailmansodan päättäneen aseleposopimuksen Compiègnessä 11. marraskuuta 1918 ja hyväksyi seuraavana vuonna Versailles’n rauhansopimuksen, jota monet saksalaiset pitivät "häpeärauhana". Antautuminen ja sodan häviö tuli monelle saksalaiselle yllätyksenä. Rintama kulki yhä Ranskassa ja Belgiassa, eivätkä ulkomaiset joukot olleet vielä astuneet Saksan maaperälle. Vuosia kestäneen enemmän tai vähemmän staattisen sodan luonne muuttui viimeisenä sotavuonna 1918. Uuden Hutier-taktiikan avulla Saksan armeija pääsi etenemään paikalleen juuttuneen rintamasodan sijasta. Taktiikassa etsittiin ja hyödynnettiin vihollisen rintamalinjan heikkoja kohtia. Sitä käytettiin laajasti Saksan kevätoffensiivissa 1918.


title: Selkäänpuukotusteoria

text: Todellisuudessa Saksalla ei ollut enää mahdollisuuksia voittaa sotaa. Nälänhätä ja tarvikepula oli jo koetellut pitkään saarroksissa ollutta maata. Vaikka Venäjä oli irtautunut sodasta vallankumouksen alettua, Saksa oli saanut uuden ja sotapotentiaaliltaan ylivoimaisen vihollisen Yhdysvalloista, jonka joukot osallistuivat aktiivisesti sotaan vuoden 1918 alusta lähtien. Monet pitivät sodan jatkamista toivottomana ja sen lopettamista välttämättömänä. Kommunistit näkivät tilanteessa mahdollisuuden lakkoiluun ja jopa Venäjän mallin mukaiseen vallankumoukseen. Antautuminen tapahtui käytännössä pakon edessä.


title: Selkäänpuukotusteoria

text: Selkäänpuukotusteoria tarjosi tappioista ja sotakorvauksista kärsineelle ja ylpeytensä menettäneelle Saksan kansalle selkeitä syyllisiä. Pettureita teorian mukaan olivat ensisijaisesti juutalaiset sekä kommunistit ja sosialidemokraatit. Selkäänpuukotusteoria oli suosittu Weimarin tasavallan oikeiston parissa. Yksi teorian aktiivisista kannattajista oli sodan päätyttyä Ruotsiin paennut kenraali Erich Ludendorff, joka oli itse vaatinut Saksan antautumista kärsittyään hermoromahduksen syyskuussa 1918.


title: Selkäänpuukotusteoria

text: Aseleposopimuksen Compiegnessä Saksan edustajana allekirjoittanut keskustapuolueen poliitikko Matthias Erzberger murhattiin vuonna 1921, sillä oikeisto piti häntä maanpetturina.


title: Selkäänpuukotusteoria

text: Selkäänpuukotusteorian nimi saattoi viitata Richard Wagnerin oopperaan Nibelungin sormus, jossa kavala Hagen surmaa tarinan sankarin Siegfriedin pistämällä tätä selkään.


title: Selkäänpuukotusteoria

text: Natsipuolueen propagandassa ja Hitlerin pitämissä puheissa selkäänpuukotusteoriaa toistettiin jatkuvasti. Hitlerin mukaan juutalaisten salaliitto sekä heidän ja vasemmistolaisten harjoittama propaganda olivat tappion syynä. Versailles’n rauhaa kutsuttiin ”häpeärauhaksi” ja juutalaisia ”marraskuun rikollisiksi” ("Novemberverbrecher") rauhansopimuksen ajankohdan mukaan. Natsipropagandisti Eugen Hadamovski kirjoitti vuonna 1933, että ”saksalaisia ei voitettu rintamalla vaan sanasodassa.” Vielä natsihallinnon aikana natsien tutkijat omistivat aikaansa selkäänpuukotusteorian kehittämiselle.


title: Pachamama

text: Pachamama tai Mama Pacha () oli inkojen mytologiassa lohikäärmettä muistuttava luonnon ja hedelmällisyyden jumalatar. Lähteistä riippuen hänen puolisonsa oli joko Pacha Kamaq tai Inti. Pachamama asui vuorilla, ja hän suojeli kaikkia vuorilla asuvia eläimiä. Hänen uskottiin aiheuttavan maanjäristyksiä, ja hänelle uhrattiin laamoja.


title: Ernest Bai Koroma

text: Ernest Bai Koroma (s. 2. lokakuuta 1953) oli Sierra Leonen neljäs presidentti vuodesta 2007 vuoteen 2018. Koroma sai vuoden 2007 presidentinvaalien toisella kierroksella 54,6 % äänistä.


title: Ernest Bai Koroma

text: Koroma liittyi All People’s Congress -puolueeseen 2000-luvun alussa lähes 50-vuotiaana. Puolue oli ollut yli viisi vuotta oppositiossa vuodesta 1992. Kannattajat pitävät Koromaa puolueen uudistajana; vastustajien mielestä hän on heikko, mielikuvitukseton ja jatkaa edeltäjiensä politiikkaa 15 vuoden takaa.


title: Orlando Engelaar

text: Orlando Engelaar (s. 24. elokuuta 1979 Rotterdam, Alankomaat) on alankomaalainen jalkapalloilija, joka vuonna 2012 edustaa PSV:tä. Feyenoordin kasvatti on pelannut urallaan myös Belgian liigassa KRC Genkissa ja kotimaansa NAC Bredassa. Pelipaikaltaan 196-senttimetriä pitkä Engelaar on keskikenttäpelaaja.


title: Orlando Engelaar

text: Hyökkäävässä roolissa yleensä keskikentällä pelaava Engelaar käyttää kokoaan hyväksi kentällä ja tunnetaan myös hyvistä syötöistään.


title: Orlando Engelaar

text: Engelaar teki debyyttinsä Alankomaiden maajoukkueessa 2. kesäkuuta 2007 ystävyysottelussa Etelä-Koreaa vastaan.


Miekkailun maailmanmestaruuskilpailut 2007 pidettiin Pietarissa Venäjällä 28. syyskuuta – 7. lokakuuta. Miehet ja naiset kilpailivat floretilla, säilällä ja kalvalla sekä henkilökohtaisesti että joukkueena. Suomen Dennis Bade sijoittui miesten henkiökohtaisessa kilpailussa 12:nneksi.


title: Redemption

text: Redemption voi tarkoittaa:


title: Seututie 900

text:
Seututie 900 on 56 kilometriä pitkä seututie Kainuussa.
Tie alkaa Kuhmon keskustasta ja kulkee Ontojärven pohjoispuolitse länteen Sotkamon Kaitainsalmelle, jossa
se päättyy seututien 888 risteykseen noin viisi kilometriä Sotkamon keskustan pohjoispuolella. Hietaperältä erkanee seututie 904 pohjoiseen Hyrynsalmelle.


title: Mike DiMeo

text: Mike DiMeo (s. 29. marraskuuta 1968, New York) on yhdysvaltalainen heavy metal -laulaja. Tällä hetkellä hän toimii saksalaisen power metal -yhtye Masterplanin laulajana. DiMeo liittyi Masterplaniin vuonna 2006 Jørn Landen lähdettyä yhtyeestä. Ennen sitä DiMeo lauloi muun muassa yhtyeissä Riot ja The Lizards.


title: Rolv Wesenlund

text: Rolv Helge Wesenlund (17. syyskuuta 1936 Horten — 18. elokuuta 2013) oli norjalainen näyttelijä. Hänet tunnetaan muun muassa komediasarjasta "Fleksnes Fataliteter", joka keräsi laajan katsojakunnan Norjan lisäksi Ruotsissa ja Tanskassa. Sarjaa esitettiin myös Suomessa, mutta siellä siitä ei tullut yhtä tunnettu.


title: Rolv Wesenlund

text: Wesenlund on Pyhän Olavin ritarikunnan ensimmäisen luokan ritari. Hänelle myönnettiin vuonna 2002 kunnia-Amanda-palkinto.


title: Luettelo televisiosarjan Frasier jaksoista

text: Tämä on tilannekomediasarja Frasierin jaksolista jaksokuvauksineen. Sarjaa tehtiin 11 tuotantokautta vuosien 1993 ja 2004 välillä, yhteensä 264 jaksoa.


title: Svein Byhring

text: Svein Byhring (5. helmikuuta 1932 – 25. heinäkuuta 2007) oli norjalainen näyttelijä. Hänet muistetaan muun muassa komediasarjasta "Fleksnes fataliteter", joka keräsi laajan katsojakunnan Norjan ohella Ruotsissa ja Tanskassa.


title: Svein Byhring

text: Näyttelijä Carsten Byhring oli Svein Byhringin isoveli.


title: Hello Kitty -murha

text: Hello Kitty -murhaksi kutsutaan tapausta, jossa Fan Man-yee -niminen prostituoitu kidutettiin kuoliaaksi Hongkongissa. 23-vuotias Fan Man-yee kidnapattiin 17. maaliskuuta 1999 maksamattoman velan vuoksi. Chan Man-lok, Leung Shing-cho ja Leung Wai-lun kiduttivat naista noin kuukauden, kunnes tämä kuoli. Miehet pilkkoivat ruumiin ja hävittivät enimmän osan siitä talousjätteiden seassa. Tuntemattomaksi jääneestä syystä he kätkivät uhrin pään Hello Kitty -nuken pään sisään.


title: Hello Kitty -murha

text: Murha tuli ilmi, kun toukokuussa 1999 13-vuotias tyttö Ah Fong kertoi Hongkongin poliisille siihen liittyvistä painajaisistaan. Hänen poikaystävänsä oli yksi tekijöistä, ja tyttö tunnusti myöhemmin oikeudessa osallistuneensa itsekin uhrin pahoinpitelyyn. Hän todisti oikeudessa miehiä vastaan, ja sai itse siitä hyvästä vapautuksen syytteistä.


title: Hello Kitty -murha

text: Joulukuussa 2000 Leung Wai-lun, Leung Shing-cho ja Chan Man-lok tuomittiin vähintään 20 vuodeksi vankeuteen. Tuomio tuli taposta, koska uhrin jäänteiden perusteella kuolinsyytä ei pystytty määrittelemään varmuudella.


title: Kari Simonsen

text: Kari Simonsen (s. 5. kesäkuuta 1937) on norjalainen näyttelijä. Hänet tunnetaan muun muassa komediasarjasta "Fleksnes fataliteter", joka keräsi laajan katsojakunnan Norjan ohella Ruotsissa ja Tanskassa.


title: Kari Simonsen

text: "Fleksnesin" ulkopuolella Simonsen on esiintynyt esimerkiksi pienessä roolissa Jostein Gaarderin "Sofian maailmaan" pohjautuvassa elokuvassa "Sofies verden" (Gustavson, 1999). Näyttelijä on voittanut kunnia-Amanda-palkinnon.


title: Erik Gustavson

text: Erik Gustavson (s. 1955) on norjalainen elokuvaohjaaja. Hän ohjasi muun muassa elokuvan "Sofies verden" (1999) Jostein Gaarderin filosofiseen romaaniin "Sofian maailma" pohjautuen.


title: Erik Gustavson

text: Gustavsonin muita töitä ovat "Rendezvous" (1984), "Blackout" (1986), "Herman" (1990) ja "Telegrafisten" (1993). Ohjaaja on voittanut kolme Amanda-palkintoa ja ollut Berliinin elokuvajuhlilla ehdolla Kultaisen karhun saajaksi.


title: Jossain Afrikassa

text: Jossain Afrikassa on Caroline Linkin ohjaama saksalainen elokuva vuodelta 2001. Se perustuu Stefanie Zweigin omaelämäkerralliseen romaaniin "Nirgendwo in Afrika".


title: Jossain Afrikassa

text: Elokuva kertoo juutalaisperheestä, joka muuttaa Keniaan juuri ennen toisen maailmansodan alkua. Viisivuotias tytär tutustuu uuden mantereen ihmeisiin, mutta perheen isää raastaa koti-ikävä ja kyvyttömyys irrottautua Saksasta, vaikka selviää, että sukulaisia on surmattu keskitysleireillä. Elokuva sai parhaan vieraskielisen elokuvan Oscar-palkinnon vuonna 2002.


title: Silje Storstein

text: Silje Storstein (s. 30. maaliskuuta 1984) on norjalainen näyttelijä. Hän on Khao Lakin katastrofissa 26. joulukuuta 2004 menehtyneen näyttelijä-muusikko Are Storsteinin tytär.


title: Silje Storstein

text: Storstein esiintyi sekä Sofian että Hilden roolissa Jostein Gaarderin "Sofian maailmaan" pohjautuvassa elokuvassa "Sofies verden" (Gustavson, 1999). Elokuvaa seurasi minisarja vuonna 2000.


title: Silje Storstein

text: Storsteinilla oli myöhemmin rooli Torun Lianin elokuvassa "Ikke naken" (2004).


title: Amirandaredžaniani

text: Amirandaredžaniani () on keskiaikainen georgialainen romanssi, joka kirjoitettiin todennäköisesti 1100-luvun alussa tai puolivälissä. Se oli yksi niistä teoksista, joiden kirjoittaminen merkitsi uuden ja omaperäisen maallisen kirjallisuuden syntyä patristiikan vuosisatoja kestäneen valtakauden jälkeen. "Amirandaredžaniani" on proosateos, joka kertoo taistelevista ritareista kahdessatoista osassa. Sen kirjoittajana on pidetty Mose Khonelia (, "Mooses Khonilainen"): teoksen laatiminen lasketaan hänen ansiokseen Georgian kirjallisuuden merkittävimmän klassikon "Pantterintaljaisen" epilogissa. Šota Rustavelin kirjoittamaa eeppistä runoa lukuun ottamatta häntä ei tunneta muualta. Perinteen mukaan Mose oli kotoisin Khonin kaupungista Länsi-Georgiassa ja hän palveli Rustavelin tavoin Georgian "kultakaudella" hallinneen kuningatar Tamarin hovissa (hallitsi 1184–1213).


title: Amirandaredžaniani

text: "Amirandaredžanianin" julkaisi ensimmäisen kerran itseoppinut georgialainen kirjallisuuskriitikko ja bibliofiili Zakaria Tšitšinadze vuonna 1896. 1900-luvulla teoksesta otettiin useita painoksia. Englanninkieliselle maailmalle eepoksen teki tunnetuksi ensimmäisenä Robert Horne Stevenson käännöksellään vuonna 1958. Sitä seurasi Bidzina Abuladzen käännös venäjäksi vuonna 1965.


title: Amirandaredžaniani

text: "Amirandaredžaniani" on vanhin säilynyt omaperäinen georgialainen romanssi, mutta sen juuret voidaan jäljittää sekä georgialaiseen kansanperinteeseen että persialaisiin eepoksiin, joita georgialaiset kirjailijat ihailivat ja joita käännettiin georgiaksi. Niistä ajallisesti lähimpänä on "Visramiani", persialaisen "Vīs ja Rāmīnin" vapaa käännös georgiaksi. Mose Khonelin teos synnytti suuren määrän legendoja, jotka periytyivät kylien tarinankertojien kautta. Kirjallinen perinne ja kansanperinne ovat kietoutuneet niin vahvasti toisiinsa, että jotkut johtavat asiantuntijat ovat ehdottaneet kertomuksen kansanomaisten, Amiranin legendoista periytyvien versioiden edeltäneen kirjallista "Amirandaredžaniania" sen sijaan, että ne olisivat siitä peräisin. Persian- ja arabiankielisten nimien käyttö teoksessa ja Georgialle spesifisten viitteiden puuttuminen johtivat Marie-Félicité Brosset'n ja Nikolai Marrin ehdottamaan hypoteesia, jonka mukaan "Amirandaredžaniani" olisi käännös kadonneesta persialaisesta tekstistä. Hypoteesi on kuitenkin nykyään todettu laajalti vääräksi. Persian eeppisen perinteen, erityisesti Ferdowsin "Shāhnāmehin", vaikutus näkyy silti teoksessa vahvasti.


title: Amirandaredžaniani

text: Viiden kirjoittamistaan seuranneen vuosisadan aikana "Amirandaredžaniani" muutettiin useita kertoja myös runomuotoon, ja teos heijastuu lisäksi selkeästi Šota Rustavelin eepokseen. Silti "Amirandaredžaniani" on hengeltään jokseenkin erilainen kuin "Visramiani" tai "Pantterintaljainen". Sen kerronta on vähemmän monimutkaista ja koristeltua, pikemminkin puhtaan yksinkertaista. Se on kertomus loputtomista taisteluista ja turnajaisista, ja siinä on vahvoja sadun piirteitä, kuten lohikäärmeitä, pahoja henkiä, myyttisiä "devi"-hirviöitä, kuparisia taikamiehiä, ihmeellisiä eliksiirejä ja muita yliluonnollisia ilmiöitä.


title: Amirandaredžaniani

text: "Amirandaredžaniani" koostuu kahdestatoista proosaosiosta tai "portista", joiden järjestys on usein käännetty 1600- ja 1700-lukujen käsikirjoituksissa. Teos sijoittuu itämaa-teemaiseen fiktiiviseen maailmaan ja keskittyy seuraamaan Daredžanin pojan Amiranin (Amiran Daredžanisdze) sankarillisia tekoja ja seikkailuja, joista kerrotaan viidessä osassa. Muut osat on omistettu muille sankareille, eivätkä ne liity vahvasti toisiinsa. Neuvostokriitikot yrittivät nähdä "Amirandaredžanianin" Georgian feodaalisen yhteiskunnan peilinä, mutta kansallisella tai uskonnollisella paatoksella ei ole kertomuksessa osaa. Se keskittyy pelottomuuden ja miesten välisen solidaarisuuden ritari-ideaalien sekä elävien taistelukohtausten kuvaamiseen. Teoksen sankarit ovat tyypillisesti äärimmäisen voimakkaita, pelottomia, sotaisia, armollisia voitettuja vihollisiaan kohtaan, anteliaita ja ritarillisia. Rustavelin ylistämää hovirakkautta ei kertomuksessa kuitenkaan ole, eikä naisia kohtaan osoiteta juuri kiinnostusta. "Amirandaredžanianin" sankareille naisen rakkaus voitetaan miekan avulla, eikä se ole muuta kuin veruke suuremmille taisteluille.


title: Amirandaredžaniani

text: Kertomus alkaa johdatuksella, jossa intialaisten kuningas Abesalomia vaivaa mysteerinen, ritareita esittävä muotokuva. Siinä on lyhyt viesti, jonka mukaan kyseiset miehet vapauttivat Merten kuninkaan tyttären pahojen "kadži"-velhojen vankeudesta. Abesalom etsii lopulta käsiinsä muotokuvan viimeisen eloonjääneen ritarin, Savarsamidzen, josta tulee sen jälkeen yksi romanssin pääkertojista. Maalaus osoittautuu esittävän Daredžanin poikaa Amirania ja hänen kumppaneitaan, ja se laajennetaan sarjaksi kertomuksia, jotka kerrotaan kuningas Abesalomille Amiranista ja hänen seuraajistaan Savarsamidzesta, Nosarista ja Badrista heidän väkivaltaisilla retkillään.


title: Amirandaredžaniani

text: Amiranin kerrotaan tapaavan mustiin pukeutuneen ja itkevän muukalaisen. Muukalainen kertoo tarinan isännästään ritari Badrista, Iamanin pojasta (Badri Iamanisdze), jonka hirviö Baqbaq-devi sieppasi, kun hän oli palaamassa äärimmäisen vaaralliselta mutta onnistuneelta retkeltä. Retken tarkoitus oli vapauttaa Merten kuninkaan tytär ja mennä hänen kanssaan naimisiin. Toinen kyvykäs ritari Nosar Nosreli, jonka Merten kuningas lähetti vapauttamaan Badrin, kokee saman kohtalon. Amiran lähtee palvelijansa Savarsamisdzen ja mustiin pukeutuneen miehen kanssa vapauttamaan vangittuja ritareita. Villien taisteluiden, hirviöiden ja muiden seikkailujen jälkeen Amiran vapauttaa Badrin ja Nosarin ja murhaa Baqbaq-devin. Voitokkaana Amiran lähtee kamppailemaan turnajaisiin kuulua jemeniläistä arabisoturi Ambria vastaan. Ambri on saanut mainetta muun muassa voittamalla kolme turkkilaista jättiä ja vapauttamalla Arabian. Amiran löytää Ambrin kuitenkin kuolleena. Sitten Amiran matkustaa Bagdadin emiiri Mumlin pyynnöstä Tähtien maahan, jossa hän voittaa kaikki kuningas Aspanin seitsemän kauniin tyttären käsiä tavoittelevat ritarit ja tuo neidoista kolme Mumlin poikien vaimoiksi. Sen jälkeen Amiran lähtee unen kehotuksesta Talismanien maahan ja menee naimisiin paikallisen kaunottaren Khvarešanin kanssa ylitettyään matkallaan lukuisia esteitä. Seuraavaksi kerrotaan kuuluisasta soturista Sepedavlesta, Darispanin pojasta (Sepedavle Darispanisdze), jonka urotyöt saavat Amiranin haastamaan hänet kaksintaisteluun. Se ei kuitenkaan pääty kummankaan voittoon, ja miehistä tulee ystäviä. He muuttavat yhdessä Ghazniin, jossa he surmaavat viisi paikallista jättiläistä ja joukkomurhaavat kaupungin koko väestön kostaen jalon ritari Mzetšabukin ("auringonkaltainen nuori") petollisen murhan. Viimeisessä osassa Amiran pelastaa Balkhin demonilta, joka tuhoaa kaupunkia, menee naimisiin paikallisen kuninkaan tyttären kanssa ja palaa kotiinsa mukanaan mainetta ja kunniaa.


title: Ranskalainen illallinen

text: Ranskalainen illallinen () on Gabriel Axelin ohjaama tanskalainen elokuva vuodelta 1987. Se perustuu Karen Blixenin novelliin ”Babetten pidot”, joka sisältyy novellikokoelmaan "Kohtalotarinoita". Novelli ilmestyi ensi kertaa amerikkalaisessa naistenlehdessä "Ladies Home Journal" vuonna 1950.


title: Ranskalainen illallinen

text: "Ranskalainen illallinen" sijoittuu 1800-luvun loppupuolelle ja Jyllantiin alkuperäistarinan Norjan sijaan. Siinä ranskalainen pakolainen Babette päätyy ruoanlaittajaksi pieneen, ankaran puritaanisen yhteisöön, jota hallitsevat sisarukset Martine ja Filippa. Elokuva huipentuu illalliseen, joka Babetten suunnitelman mukaisesti sovittaa yhteisön riidat.


title: Ranskalainen illallinen

text: Ennen "Ranskalaista illallista" ei Blixenin kotimaassa Tanskassa ollut sovitettu yhtäkään hänen teostaan laajakangaselokuvaksi. Elokuva sai parhaan vieraskielisen elokuvan Oscar-palkinnon 1987. Vuonna 2006 se valittiin yhtenä 12 elokuvasta osaksi Tanskan kulttuurikaanonia. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Tomas von Brömssen

text: Tomas Birger von Brömssen (s. 8. toukokuuta 1943) on ruotsalainen näyttelijä. Hän sai vuonna 1973 kiinnityksen Göteborgin kaupunginteatteriin.


title: Tomas von Brömssen

text: Von Brömssen sai vuonna 1992 Karamelodiktstipendietin. Paitsi teatterissa, hän on esiintynyt muun muassa elokuvissa "Elämäni koirana" (1985) ja "Jo joutui armas aika" (1995).


title: Tomas von Brömssen

text: Vuonna 1999 von Brömssen esitti filosofi Alberto Knoxin roolin Jostein Gaarderin kirjaan "Sofian maailma" pohjautuvassa norjalaisessa elokuvassa "Sofies verden", jonka ohjasi Erik Gustavson.


title: Gustavo César Veloso

text:
Gustavo César Veloso (s. 29. tammikuuta 1980 Vilagarcía de Arousa, Espanja) on espanjalainen maantiepyöräilijä, joka edustaa UCI Continental Circuits -tasolla kilpailevaa W52-FC Porto-Porto Canal-tallia.
César Veloso voitti vuonna 2006 Portugalin ympäriajon viidennen etapin. Vuonna 2008 hän sijoittui kolmanneksi Tour de Langkawi -etappikilpailussa. Saman vuoden toukokuussa hän voitti yllättäen Katalonian ympäriajon: hän sijoittui kolmannella etapilla kolmanneksi ja ratkaisi kokonaiskilpailun voiton sijoittumalla viimeisellä etapilla toiseksi José Luis Carrascon jälkeen.


title: Gustavo César Veloso

text: César Veloso voitti Espanjan ympäriajossa 2009 Xorret del Catíin päättyneen yhdeksännen etapin. Hän kuului seitsemän ajajan kärkiryhmään, ja ratkaisi voiton viimeisten kilometrien jyrkässä nousussa. Vuonna 2013 hän voitti Clássica de Amaranten ensimmäisen etapin. Portugalin ympäriajossa hän voitti kahdeksannen etapin ja sijoittui kokonaiskilpailussa toiseksi. Hän voitti Portugalin ympäriajon kokonaiskilpailun ja aika-ajona ajetun yhdeksännen etapin 2014. Seuraavana vuonna hän voitti jälleen Portugalin ympäriajon kokonaiskilpailun sekä lisäksi pistekilpailun, kuudennen etapin ja aika-ajona ajetun yhdeksännen etapin. Hän voitti Tour do Rion kokonaiskilpailun ja toisen etapin.


title: Gustavo César Veloso

text: César Veloso voitti 2016 Portugalin ympäriajossa neljännen ja kuudennen etapin sekä aika-ajona ajetun kymmenennen osuuden. Kokonaiskilpailussa hän oli toinen ja voitti pistekilpailun. Seuraavan vuoden Portugalin ympäriajossa hän voitti viidennen ja aika-ajona ajetun kymmenennen osuuden. Vuoden 2018 Volta ao Alentejossa hän voitti viidennen etapin, joka oli aika-ajo.


title: Skate (videopeli)

text: Skate (tyyliteltynä skate.) on EA Black Boxin kehittämä ja Electronic Artsin julkaisema rullalautailuun perustuva urheilupeli. Pelille on julkaistu jatko-osat "Skate It", "Skate 2" ja "Skate 3".


title: Skate (videopeli)

text: Peli alkaa siitä, kun pelaaja on rullalautailemassa. Hän on lähdössä paikalta, mutta jää bussin alle. Giovanni Reda käskee soittamaan ambulanssin. Kun ambulanssi saapuu, ambulanssihoitaja Danny Way herättää hänet. Hän kertoo, että kaikki järjestyy. Paul Rodriquez on ambulanssin kuljettaja. Matkalla sairaalaan esitellään pelissä olevia rullalautailijoita. Kun ambulanssi pääsee sairaalalle, Mike Carroll on päivystävä lääkäri. Eräs hoitaja käskee sairaalassa laittamaan pelaajan tiedot matkapuhelimeen. Kun harjoitukset on hoidettu, voi peli alkaa.


title: Skate (videopeli)

text: Skate on hyvin vapaamuotoinen peli. San Vanelona on valtava kaupunki, joka on jokaisen rullalautailijan unelmapaikka. Lopulta pääsee X-Games- areenalle pelaamaan muiden ammattilaisten, kuten Chris Haslamin kanssa. Viimeinen kisa on Danny Wayn skeittipaikan kisat.


title: Skate (videopeli)

text: Pelin juoni on hyvin tavanomainen, eli aloitteleva rullalautailija nousee huipulle. Pelihahmoa saa muokattua oman mielensä mukaan vaatteilla ja muilla tavaroilla, jotka ostetaan tehtävistä hankitulla rahalla.


title: Skate (videopeli)

text: "Skate" on muihin rullalautailupeleihin verrattuna mahdollisesti tavallista vaikeampi. Erityisesti ohjaus hankaloittaa peliä huomattavasti. Peli eroaa muista skeittipeleistä uudella flick it -kontrolleillaan, joissa ohjaimen tateilla kontrolloidaan toisella hahmoa, toisella lautaa. ”Lautatattia” liikuttelemalla voi hyppiä ja tehdä temppuja, ja ”hahmotatti” ohjaa pelaajan hahmoa.


title: Skate (videopeli)

text: Pelin soundtrack koostuu hieman raskaammasta musiikista, mukana on mm. Slayer, Motörhead sek Children of Bodom, mutta soundtrackista löytyy myös N.W.A, sekä punk-musiikkia.


title: Robert Romanus

text: Robert Romanus (s. 17. heinäkuuta 1956) on yhdysvaltalainen näyttelijä. Hän on esiintynyt muun muassa elokuvassa "Kuumat kinkut" (1982), mutta suorittanut myös televisiorooleja.


title: Robert Romanus

text: Romanus on näyttelijä Richard Romanuksen veli ja näyttelijä-tuottaja-käsikirjoittaja Kari Lizerin entinen puoliso.